## Uredba o odorama policijskih službenika Ministarstva unutarnjih poslova

### NN 46/2006 (26.4.2006.), Uredba o odorama policijskih službenika Ministarstva unutarnjih poslova

# VLADA REPUBLIKE HRVATSKE

**1127**

Na temelju članka 129. stavka 1. podstavka 2. Zakona o policiji (»Narodne
novine«, broj 129/2000) Vlada Republike Hrvatske je na sjednici održanoj 20.
travnja 2006. godine donijela

## UREDBU

### O ODORAMA POLICIJSKIH SLUŽBENIKA MINISTARSTVA UNUTARNJIH POSLOVA

I. OPĆE ODREDBE

Članak 1.

Ovom Uredbom propisuju se vrste odora policijskih službenika (u daljnjem tekstu:
policijska odora), dijelovi i izgled policijske odore, način zaduženja, zamjene
i povrata policijske odore, vrijeme i način nošenja policijske odore te posebne
oznake.

Članak 2.

Policijska odora je osnovna, dodatna i svečana.

II. OSNOVNA POLICIJSKA ODORA

Članak 3.

Dijelovi osnovne policijske odore policijskih službenika su:
1. beretka
2. kapa sa šiltom (zimska i ljetna)
3. potkapa
4. zimske hlače (muškog i ženskog kroja)
5. ljetne hlače (muškog i ženskog kroja)
6. suknja (zimska i ljetna)
7. košulja dugih rukava
8. košulja kratkih rukava
9. majica kratkih rukava
10. majica dugih rukava
11. majica dugih rukava s ovratnikom (Polo majica)
12. pulover
13. jakna zimska s kapuljačom
14. jakna
15. zimske i ljetne čarape (muške i ženske)
16. cipele visoke (gležnjače)
17. cipele niske (muške i ženske)
18. rukavice (muške i ženske)
19. kišni ogrtač – pelerina
20. pododijelo
21. remen
22. komplet za nošenje oružja.
Dijelove policijske odore iz stavka 1. ovog članka zadužuju i nose policijski
službenici, na temelju naloga ravnatelja policije, nadležnog pomoćnika ministra
ili osobe koju on ovlasti.

Članak 4.

Beretka je plave boje, klasičnog oblika, sa strojno izvezenim hrvatskim grbom na
zrakastoj podlozi i lovorovom vijencu zlatne boje.
Kapa sa šiltom je plave boje, osmerokutnog oblika, sa strojno izvezenim
hrvatskim grbom na zrakastoj podlozi i lovorovom vijencu zlatne boje. Kapa sa
šiltom – ljetna izrađena je od lakše tkanine.
Potkapa je plave boje, izrađena od pletene vune.
Zimske hlače (muške/ženske) izrađene su od tkanine tamnoplave boje i uobičajenog
kroja. S lijeve i desne strane imaju jedan urezani džep. Na stražnjoj strani
hlača je džep s poklopcem koji se kopča gumbom. Širina nogavice na donjem kraju
je od 22 do 26 cm, bez manžeta. Na prednjem dijelu s unutarnje strane nogavica
pričvršćena je svilena podstava, a na krajevima donjeg dijela nogavica rubovi su
opšiveni štitnikom. Na hlačama oko pojasa izrađen je potreban broj držača za
remen, širokih 5 cm.
Ljetne hlače (muškog i ženskog kroja) izrađene su od lakše tkanine, tamnoplave
boje i istog su kroja kao i zimske hlače.
Suknja je izrađena od tkanine tamnoplave boje, klasičnog kroja, dužine do
koljena. Kopča se gumbom i zatvaračem sa stražnje strane. Ljetna suknja istog je
kroja izrađena od lakše tkanine.
Košulja dugih rukava je izrađena od tkanine, tamnoplave boje. Na prednjoj strani
u visini prsiju našivena su dva džepa s poklopcima koji se skriveno kopčaju.
Košulja se kopča skriveno plastičnim gumbima. Iznad desnog džepa prišivena je
čičak traka za natpis »POLICIJA«. Iznad lijevog džepa prišiven je ušitak sa dva
metalna prstena na koji se prikopčava policijska značka. Na ramenima su
prišiveni držači za naramenice s oznakama zvanja koje se kopčaju gumbom tamno
plave boje. Na leđima u visini struka nalaze se dva zatezača s okastim rupicama
i četiri gumba. Ovratnik je klasičnog kroja. Na oba rukava prišivena je čičak
traka za oznaku »POLICIJA MUP RH«.
Košulja kratkih rukava je izrađena od tkanine, tamnoplave boje. Na prednjoj
strani u visini prsiju našivena su dva džepa s poklopcima koji se skriveno
kopčaju. Košulja se kopča skriveno plastičnim gumbima. Iznad desnog džepa
prišivena je čičak traka za natpis »POLICIJA«. Iznad lijevog džepa prišiven je
ušitak sa dva metalna prstena na koji se prikopčava policijska značka. Na
ramenima su prišiveni držači za naramenice s oznakama zvanja koje se kopčaju
gumbom tamno plave boje. Na leđima u visini struka nalaze se dva zatezača s
okastim rupicama i četiri gumba. Ovratnik je klasičnog kroja. Na oba rukava
prišivena je čičak traka za oznaku »POLICIJA MUP RH«.
Majica kratkih rukava tamnoplave je boje klasičnog oblika, prilagođena za
nošenje ispod košulje kratkog rukava. Izrađena je iz glatkog jednoležišnog
pamučnog pletiva, okrugli obrub vratnog izreza izrađen je iz dvostranog desnog
pletiva ojačanog elastičnom niti (lycra).
Majica dugih rukava tamnoplave je boje klasičnog oblika, prilagođena za nošenje
ispod košulje dugog rukava. Izrađena je iz glatkog jednoležišnog pamučnog
pletiva, okrugli obrub vratnog izreza izrađen je iz dvostranog desnog pletiva
ojačanog elastičnom niti (lycra)
Majica dugih rukava s ovratnikom (Polo majica) je pamučna, tamnoplave boje. Na
leđima je strojno izvezen natpis »POLICIJA«. S prednje desne strane na prsima
našivena je čičak traka za natpis »POLICIJA«. Na oba rukava prišivena je čičak
traka za oznaku »POLICIJA MUP RH«.
Pulover je pleteni, tamnoplave boje s visokim ovratnikom koji s prednje strane
ima zatvarač dužine 20 cm. Na ramenima i laktovima je pojačanje tkaninom iste
boje. Rub pulovera i rukava završava renderom iste boje. Na oba rukava prišivena
je čičak traka za oznaku »POLICIJA MUP RH«. S prednje desne strane, u visini
prsa, prišivena je čičak traka za natpis »POLICIJA«, a s lijeve strane čičak
traka za oznaku radnog mjesta policijskog službenika. Na ramenima su prišiveni
držači za naramenice s oznakama zvanja koje se kopčaju gumbom tamno plave boje.
Jakna zimska s kapuljačom izrađena je od sintetičkog vodonepropusnog materijala
plave boje, kopča se zatvaračem i čičak trakom. Na prednjoj strani našivena su
četiri džepa, s poklopcima koji se pričvršćuju čičak trakom. Gornji lijevi džep
je sa gornje strane zatvoren, a otvor mu je s desne strane i kopča se
zatvaračem. Na poklopcu lijevog gornjeg džepa dva su metalna prstena na koje se
pričvršćuje policijska značka. Donji džepovi i sa lijeve i sa desne strane
sadržavaju džep u džepu, pristup im je sa gornje strane ispod poklopca i bočno.
Rukavi su iz dva dijela s našivenom manžetom koja se kopča čičak trakom. Na
lijevoj i desnoj strani u bočnom šavu ušiveni su zatvarači duljine cca 35 cm
koji služe za lakši pristup oružju. U klasično izvedenom ovratniku, sa zadnje
strane je prorez koji se zatvara čičak trakom u koji je moguće spremiti
kapuljaču. Kapuljača se pričvršćuje zatvaračem. Iznad desnog džepa na prsima
našivena je čičak traka za natpis »POLICIJA«. Na ramenima su prišiveni držači za
naramenice s oznakama zvanja koja se kopčaju gumbom tamno plave boje. Na oba
rukava prišivena je čičak traka za oznaku »POLICIJA MUP RH«. Unutarnja strana
jakne sa prednje strane sadržava zatvarač sa kojim se pričvršćuje uložak, sa
lijeve strane dva džepa i džep za radio stanicu ili telefon i sa desne strane
dva džepa.
Jakna izrađena je od sintetičkog vjetronepropusnog materijala plave boje, kopča
se zatvaračem. Zatvarač za kopčanje služi i za spajanje sa zimskom jaknom. Jakna
je tako izrađena da uz to što služi kao uložak zadovoljava sve uvjete da se nosi
i samostalno. Na prednjici sa svake strane gore su našiveni džepovi koji se
zatvaraju zatvaračem s poklopcem koji se pričvršćuje čičak trakom, a dolje su
koso urezani džepovi. Na poklopcu gornjeg lijevog džepa dva su metalna prstena
na koje se pričvršćuje policijska značka. Iznad desnog džepa pričvršćena je
čičak traka za natpis »POLICIJA«. Rukavi su iz dva dijela s našivenom manžetom
koja se steže ušivenom elastičnom vrpcom. Na lijevoj i desnoj strani u bočnom
šavu ušiveni su zatvarači duljine cca 30 cm koji služe za lakši pristup oružju.
Na ramenima su prišiveni držači za naramenice s oznakama zvanja koja se kopčaju
gumbom tamno plave boje. Na oba rukava prišivena je čičak traka za oznaku
»POLICIJA MUP RH«.
Čarape ljetne i zimske su pamučne, tamno plave boje.
Cipele visoke (gležnjače) izrađene su od hidrofobirane kože crne boje s crnim
gumenim đonom. Gornjište je tako izrađeno da je cipela u potpunosti zatvorena
(visoka oko 19 cm). Jezik i kragna cipele podloženi su spužvom. Gornjište i đon
su AGO lijepljeni.
Cipele niske, crne su boje, modernog kroja, na vezanje izrađene od hidrofobirane
kože. Gornjište je s vanjske strane prišiveno za đon.
Rukavice su crne boje, kožne, klasičnog su kroja sa prstima.
Kišni ogrtač – pelerina je plave boje s kapuljačom od gumirane tkanine (šivano
lijepljena). S obje strane kopča se pritiskačima. U vanjskom rubu kapuljače je
tunel s trakom za zatezanje. Na oba rukava u visini ramena ušivena je oznaka
»POLICIJA MUP RH«,, a na stražnjoj strani kišnog ogrtača oznaka »POLICIJA«.
Pododijelo je izrađeno od štepane tkanine, plave boje i sastoji se od jakne i
hlača. Jakna se kopča zatvaračem i na prednjem dijelu sadržava jedan džep. Na
ovratniku i rukavima prišiven je render. Na produljenom dijelu leđa našivena je
čičak traka za moguće pričvršćivanje sa hlačama. Na bočnom šavu prišivena je
elastična vrpca.
Remen je kožni, crne boje.
Komplet za nošenje oružja sastoji se od opasača, remena (hlačnjaka), futrole za
pištolj, nosača za palicu, futrole za pričuvni nabojnik, futrole za sredstva za
vezivanje i četiri držača za međusobno povezivanje. Izrađen je od sintetičkog
materijala (cordure) crne boje. Kopča se glatkom plastičnom kopčom crne boje s
dodatnim osiguranjem protiv otkapčanja.

*II.1. Osnovna policijska odora policijskih službenika koji obavljaju poslove
interventne policije*
Članak 5.

Dijelovi osnovne policijske odore policijskih službenika koji obavljaju poslove
interventne policije su:
1. beretka
2. kapa sa šiltom
3. vunena kapa
4. jakna zimska s kapuljačom
5. jakna
6. hlače ljetne
7. hlače zimske
8. košulja dugih rukava
9. košulja kratkih rukava
10. kombinezon
11. pulover
12. dvodijelni kišni komplet s kapuljačom
13. visoke cipele zimske
14. visoke cipele ljetne
15. majica kratkih rukava
16. majica dugih rukava – poludolčevita
17. zimske i ljetne čarape
18. rukavice
19. komplet za nošenje oružja.

Članak 6.

Beretka je plave boje, klasičnog oblika, sa strojno izvezenim hrvatskim grbom na
zrakastoj podlozi i lovorovom vijencu zlatne boje.
Kapa sa šiltom je plave boje, osmerokutnog oblika, sa strojno izvezenim
hrvatskim grbom na zrakastoj podlozi i lovorovom vijencu zlatne boje.
Vunena kapa je plave boje sa strojno izvezenim hrvatskim grbom na zrakastoj
podlozi i lovorovom vjencu zlatne boje ispod kojeg je izvezen natpis »POLICIJA«.
Jakna zimska s kapuljačom izrađena je od sintetičkog vodonepropusnog materijala
tamno plave boje, kopča se zatvaračem i čičak trakom. Na prednjoj strani
našivena su četiri džepa, s poklopcima koji se pričvršćuju čičak trakom. Gornji
lijevi džep je sa gornje strane zatvoren, a otvor mu je s desne strane i kopča
se zatvaračem. Donji džepovi i sa lijeve i sa desne strane sadržavaju džep u
džepu, pristup im je sa gornje strane ispod poklopca i bočno. Rukavi su iz dva
dijela s našivenom manžetom koja se kopča čičak trakom. Na lijevoj i desnoj
strani u bočnom šavu ušiveni su zatvarači duljine cca 35 cm. U klasično
izvedenom ovratniku, sa zadnje strane je prorez koji se zatvara čičak trakom u
koji je moguće spremiti fiksno izvedenu kapuljaču. Kapuljača se pričvršćuje
zatvaračem. Iznad desnog džepa na prsima našivena je čičak traka za natpis
»INTERVENTNA POLICIJA«. Iznad lijevog džepa na prsima našivena je čičak traka za
funkcionalne oznake radnog mjesta. Na oba rukava prišivena je oznaka »POLICIJA
MUP RH«. Unutarnja strana jakne sa prednje strane sadržava zatvarač kojim se
pričvršćuje uložak, sa lijeve strane dva džepa i džep za radio stanicu ili
telefon i sa desne strane dva džepa.
Jakna izrađena je od sintetičkog vjetronepropusnog materijala tamno plave boje,
kopča se zatvaračem. Zatvarač za kopčanje služi i za spajanje sa zimskom jaknom.
Jakna je tako izvedena da uz to što služi kao uložak zadovoljava sve uvjete da
se nosi i samostalno. Na prednjici sa svake strane gore su našiveni džepovi koji
se zatvaraju zatvaračem s poklopcem koji se pričvršćuje čičak trakom, a dolje su
koso urezani džepovi. Iznad desnog džepa prišivena je čičak traka za natpis
»INTERVENTNA POLICIJA«. Iznad lijevog džepa prišivena je čičak traka za
funkcionalne oznake radnog mjesta. Rukavi su iz dva dijela s našivenom manžetom
koja se steže ušivenom elastičnom vrpcom. Na lijevoj i desnoj strani u bočnom
šavu ušiveni su zatvarači duljine cca 30 cm. Na oba rukava prišivena je oznaka
»POLICIJA MUP RH«.
Hlače ljetne izrađene su od rips tkanine, tamnoplave boje, klasičnog kroja, s
kosim džepovima sa strane, našivenim džepovima iznad koljena i poklopcem koji se
skriveno kopča. U rubu dužine hlača nalazi se uvučena vrpca za zatezanje. Oko
struka nalazi se potreban broj držača za hlačnjak. Na stražnjoj strani nalaze se
dva urezana džepa, s poklopcima i skrivenim kopčanjem. Hlače su dodatno ojačane
na koljenima i su unutarnje strane nogavica.
Hlače zimske izrađene su od teže tkanine u keper vezu, po boji i kroju
odgovaraju ljetnim hlačama, a sa unutarnje strane čitavom duljinom sadržavaju
štepanu podstavu koju je moguće skinuti.
Košulja (kratkih i dugih rukava) izrađena je od tkanine i tamnoplave je boje. Na
prednjoj strani u visini prsiju našivena su dva džepa s poklopcima koji se
skriveno kopčaju. Iznad desnog džepa prišivena je čičak traka za natpis
»INTERVENTNA POLICIJA«. Iznad lijevog džepa prišivena je čičak traka za
funkcionalne oznake radnog mjesta. Košulja se kopča skriveno plastičnim gumbima.
Na oba rukava prišivena je oznaka »POLICIJA MUP RH«. Na leđima u visini struka
nalaze se dva zatezača s okastim rupicama i četiri gumba. Ovratnik je klasičnog
kroja.
Kombinezon je izrađen od teže tkanine u keper vezu, tamno plave boje, uobičajene
izvedbe s većim brojem džepova koji se kopčaju zatvaračem. Iznad desnog džepa
prišivena je čičak traka za natpis »INTERVENTNA POLICIJA«. Iznad lijevog džepa
prišivena je čičak traka za funkcionalne oznake radnog mjesta u Interventnoj
policiji. Na oba rukava prišivena je oznaka »POLICIJA MUP RH«.
Pulover je pleten, tamnoplave boje s visokim ovratnikom koji s prednje strane
ima zatvarač dužine 20 cm. Na ramenima i laktovima je pojačanje čvrstom tkaninom
iste boje. Rub pulovera i rukava završava renderom iste boje. Na oba rukava
prišivena je oznaka »POLICIJA MUP RH«, s prednje desne strane, u visini prsa,
prišivena je čičak traka za natpis »INTERVENTNA POLICIJA«, a s lijeve strane
našivena čičak traka za funkcionalne oznake radnog mjesta.
Dvodijelni kišni komplet s kapuljačom sastoji se od jakne s kapuljačom i hlača
tamnoplave boje. Izrađen je od gumirane nepromočive tkanine, prilagođen za
nošenje na policijsku odoru. Na leđima je prišiven natpis »POLICIJA«, bijelim
slovima od reflektirajućeg materijala.
Visoke cipele zimske – izrađene su od vodonepropusnog materijala, crne boje, sa
crnim gumenim đonom koji se ne kliže. Gornjište je tako izrađeno da je cipela u
potpunosti zatvorena te sa povišenom sarom (iznad gležnja).
Visoke cipele ljetne – izrađene su od prozračnog materijala, crne boje, sa crnim
gumenim đonom koji se ne kliže. Gornjište je tako izrađeno da obuhvaća skočni
zglob (malo niža sara nego kod zimskih cipela).
Majica kratkih rukava tamnoplave je boje klasičnog oblika, prilagođena za
nošenje ispod košulje kratkog rukava. Izrađena je iz glatkog jednoležišnog
pamučnog pletiva, okrugli obrub vratnog izreza izrađen je iz dvostranog desnog
pletiva ojačanog elastičnom niti (lycra).
Majica dugih rukava – poludolčevita plave je boje, izrađena od pamučnog pletiva
s obrubom vratnog izreza u obliku poludolčevite.
Čarape zimske i ljetne su pamučne, plave boje.
Rukavice su crne boje, kožne, klasičnog oblika s prstima.
Komplet za nošenje oružja sastoji se od opasača, hlačnjaka, futrole za pištolj,
nosača za palicu, futrole za pričuvni nabojnik, futrole za sredstva za
vezivanje, nosača za baterijsku lampu i četiri držača za međusobno povezivanje.
Izrađen je od sintetičkog materijala (cordure) crne boje. Kopča se glatkom
plastičnom kopčom crne boje s dodatnim osiguranjem protiv otkapčanja. Otvorena
futrola za pištolj je sa sigurnosnom kopčom, univerzalna, prilagodljiva za
nošenje na pojasu i bedru.

*II.2. Osnovna policijska odora policijskih službenika koji obavljaju poslove
protueksplozijske zaštite*

Članak 7.

Dijelovi osnovne policijske odore policijskih službenika koji obavljaju poslove
protueksplozijske zaštite su:
1. kapa sa šiltom
2. potkapa
3. hlače ljetne
4. hlače zimske
5. košulja dugih rukava
6. košulja kratkih rukava
7. majica kratkih rukava
8. majica dugih rukava
9. majica dugih rukava s ovratnikom (Polo majica)
10. pulover
11. jakna zimska s kapuljačom
12. jakna
13. komplet za nošenje oružja
14. zimske i ljetne čarape
15. visoke cipele zimske – antistatičke
16. visoke cipele ljetne – antistatičke
17. rukavice
18. dvodijelni kišni komplet s kapuljačom.

Članak 8.

Kapa sa šiltom plave je boje, osmerokutnog oblika, sa strojno izvezenim
hrvatskim grbom na zrakastoj podlozi i lovorovom vijencu zlatne boje.
Potkapa je izrađena od pletene vune plave boje.
Hlače ljetne su izrađene od rips tkanine, tamno plave boje, klasičnog kroja, s
kosim džepovima sa strane, našivenim džepovima bočno iznad koljena i poklopcem
koji se skriveno kopča. U rubu dužine hlača nalazi se uvučena vrpca za
zatezanje. Oko struka nalazi se potreban broj držača za hlačnjak, a iznad bokova
u struku s obje strane nalaze se zatezači s metalnim kopčama. Na stražnjoj
strani nalaze se dva urezana džepa, s poklopcima koji se skriveno kopčaju. Hlače
su dodatno ojačane na koljenima i sa unutarnje strane nogavica.
Hlače zimske izrađene su od teže tkanine u keper vezu, po boji i kroju
odgovaraju ljetnim hlačama, a sa unutarnje strane čitavom duljinom sadržavaju
prišivenu štepanu podstavu koja se ne skida.
Košulja (kratkih i dugih rukava) izrađena je od tkanine tamnoplave boje. Na
prednjoj strani u visini prsiju našivena su dva džepa s poklopcima koji se
skriveno kopčaju plastičnim gumbima. Iznad desnog džepa prišivena je čičak traka
za natpis »PROTUEKSPLOZIJSKA ZAŠTITA«. Iznad lijevog džepa prišiven je ušitak sa
dva metalna prstena na koji se prikopčava policijska značka. Na ramenima su
prišiveni držači za naramenice s oznakama zvanja koje se kopčaju gumbom tamno
plave boje. Na oba rukava prišivena je oznaka »POLICIJA MUP RH«. Na leđima u
visini struka nalaze se dva zatezača s okastim rupicama i četiri gumba. Ovratnik
je klasičnog kroja.
Majica kratkih rukava tamno plave je boje klasičnog oblika, prilagođena za
nošenje ispod košulje kratkog rukava. Izrađena je od glatkog jednoležišnog
pamučnog pletiva, okrugli obrub vratnog izreza izrađen je iz dvostrano desnog
pletiva ojačanog elastičnom niti (lycra).
Majica dugih rukava tamno plave je boje klasičnog oblika, prilagođena za nošenje
ispod košulje dugih rukava. Izrađena je od glatkog jednoležišnog pamučnog
pletiva, okrugli obrub vratnog izreza izrađen je iz dvostrano desnog pletiva
ojačanog elastičnom niti (lycra).
Majica dugih rukava s ovratnikom (Polo majica) je pamučna, tamnoplave boje, sa
ovratnikom. Na leđima je strojno izvezen nat­pis »POLICIJA«. S prednje desne
strane na prsima našivena je čičak traka za natpis »PROTUEKSPLOZIJSKA ZAŠTITA«.
Na oba rukava prišivena je čičak traka za oznake »POLICIJA MUP RH«.
Pulover je pleteni, tamno plave boje s visokim ovratnikom koji s prednje strane
ima zatvarač dužine 20 cm. Na ramenima i laktovima je pojačanje tkaninom iste
boje. Rub pulovera i rukava završava renderom iste boje. Na oba rukava prišivena
je čičak traka za oznake »POLICIJA MUP RH«. S prednje desne strane, u visini
prsa, prišivena je čičak traka za natpis »PROTUEKSPLOZIJSKA ZAŠTITA«, a s lijeve
strane čičak traka za oznaku radnog mjesta policijskog službenika. Na ramenima
su prišiveni držači za naramenice s oznakama zvanja koje se kopčaju gumbom tamno
plave boje.
Jakna zimska s kapuljačom izrađena je od sintetičkog vodonepropusnog materijala
plave boje, kopča se zatvaračem i čičak trakom. Na prednjoj strani našivena su
četiri džepa s poklopcima koji se pričvršćuju čičak trakom. Gornji lijevi džep
je sa gornje strane zatvoren, a otvor mu je s desne strane i kopča se
zatvaračem. Na poklopcu lijevog gornjeg džepa dva su metalna prstena na koje se
pričvršćuje policijska značka. Donji džepovi i sa lijeve i sa desne strane
sadržavaju džep u džepu, pristup im je sa gornje strane ispod poklopca i bočno.
Rukavi su iz dva dijela s našivenom manžetom koja se kopča čičak trakom. Na
lijevoj i desnoj strani u bočnom šavu ušiveni su zatvarači duljine cca 35 cm
koji služe za lakši pristup oružju. U klasično izvedenom ovratniku, sa zadnje
strane je prorez koji se zatvara čičak trakom u koji je moguće spremiti
kapuljaču. Kapuljača se pričvršćuje zatvaračem. Iznad desnog džepa na prsima
našivena je čičak traka za natpis »PROTUEKSPLOZIJSKA ZAŠTITA«. Na ramenima su
prišiveni držači za naramenice s oznakama zvanja koja se kopčaju gumbom tamno
plave boje. Na oba rukava prišivena je čičak traka za oznake »POLICIJA MUP RH«.
Unutarnja strana jakne sa prednje strane sadržava zatvarač sa kojim se
pročvršćuje uložak, sa lijeve strane dva džepa i džep za radio stanicu ili
telefon i sa desne strane dva džepa.
Jakna izrađena je od sintetičkog vjetronepropusno materijala plave boje, kopča
se zatvaračem. Zatvarač za kopčanje služi i za spajanje sa zimskom jaknom. Jakna
je tako izvedena da uz to služi kao uložak a zadovoljava sve uvjete da se nosi i
samostalno. Na prednjici sa svake strane gore su našiveni džepovi koji se
zatvaraju zatvaračem s poklopcem koji se pričvršćuje čičak trakom, a dolje su
koso urezani džepovi. Na poklopcu lijevog gornjeg džepa dva su metalna prstena
na koje se pričvršćuje policijska značka. Iznad desnog džepa prišivena je čičak
traka za natpis »PROTUEKSPLOZIJSKA ZAŠTITA«. Rukavi su iz dva dijela s našivenom
manžetom koja se steže ušivenom elastičnom vrpcom. Na lijevoj i desnoj strani u
bočnom šavu ušiveni su zatvarači duljine cca 30 cm koji služe za lakši pristup
oružju. Na ramenima su prišiveni držači za naramenice s oznakama zvanja koja se
kopčaju gumbom tamno plave boje. Na oba rukava prišivena je čičak traka za
oznake »POLICIJA MUP RH«.
Komplet za nošenje oružja sastoji se od opasača, hlačnjaka, futrole za pištolj,
nosača za palicu, futrole za pričuvni nabojnik, futrole za sredstva za vezivanje
i četiri držača za međusobno povezivanje. Izrađen je od sintetičkog materijala (cordure)
crne boje. Kopča se glatkom plastičnom kopčom crne boje s dodatnim osiguranjem
protiv otkapčanja.
Čarape ljetne i zimske su pamučne, tamno plave boje.
Visoke cipele zimske – izrađene su od vodonepropusnog materijala, crne boje, sa
crnim đonom koji se ne kliže i koji ne proizvodi statički elektricitet.
Gornjište je izrađeno tako da je cipela u potpunosti zatvorena te sa povišenom
sarom (iznad gležnja).
Visoke cipele ljetne – izrađene su od prozračnog materijala, crne boje, sa crnim
đonom koji se ne kliže i koji ne proizvodi statički elektricitet. Gornjište je
tako izrađeno da obuhvaća skočni zglob (malo niža sara nego kod zimskih cipela).
Rukavice su crne boje, kožne, klasičnog kroja sa prstima.
Dvodijelni kišni komplet s kapuljačom sastoji se od jakne s kapuljačom i hlača
tamno plave boje. Izrađen je od gumirane nepromočive tkanine, prilagođen za
nošenje na policijsku odoru. Na leđima je prišiven natpis »POLICIJA«,
narančastim slovima od reflektirajućeg materijala.

*II.3. Osnovna policijska odora policijskih službenika koji obavljaju poslove
granične policije*

Članak 9.

Dijelovi osnovne policijske odore policijskih službenika koji obavljaju poslove
granične policije su:
1. kapa sa šiltom
2. potkapa
3. hlače s termo uloškom na skidanje
4. košulja kratkih rukava
5. majica kratkih rukava
6. majica dugih rukava s ovratnikom (Polo majica)
7. pulover
8. jakna zimska s kapuljačom
9. jakna
10. komplet za nošenje oružja
11. zimske i ljetne čarape
12. cipele visoke (gležnjače)
13. pelerina
14. cipele niske
15. rukavice.
Dijelove policijske odore iz stavka 1. ovog članka zadužuju i policijski
službenici kriminalističke policije koji obavljaju poslove vodiča službenog psa.
Dijelovi osnovne policijske odore policijskih službenika koji obavljaju poslove
pomorske i riječne policije su, uz dijelove odore iz stavka 1. ovoga članka, i:
1. kratke hlače
2. majica kratkih rukava s ovratnikom (Polo majica)
3. cipele
4. pododijelo
5. kombinezon
6. zaštitno kišno odijelo.

Članak 10.

Kapa sa šiltom plave je boje, osmerokutnog oblika, sa strojno izvezenim
hrvatskim grbom na zrakastoj podlozi i lovorovom vijencu zlatne boje.
Potkapa je izrađena od pletene vune plave boje.
Hlače su izrađene od teže tkanine u keper vezu, tamno plave boje, klasičnog
kroja, s kosim džepovima sa strane, našivenim džepovima bočno iznad koljena i
poklopcem koji se skriveno kopča. Oko struka nalazi se potreban broj držača za
hlačnjak. Na stražnjoj strani nalaze se dva rezana džepa, bez poklopaca koji se
kopčaju gumbom. Hlače s unutarnje strane sadrže termo podstavu na skidanje.
Košulja kratkih rukava izrađena je od tkanine, tamno plave boje. Na prednjoj
strani u visini prsiju našivena su dva džepa s poklopcima koji se skriveno
kopčaju. Košulja se kopča skriveno plastičnim gumbima. Iznad desnog džepa
prišivena je čičak traka za natpis »GRANIČNA POLICIJA«. Iznad lijevog džepa
prišivena je čičak traka za oznake granične, odnosno pomorske i riječne
policije. Na ramenima su prišiveni držači za naramenice s oznakama zvanja koja
se kopčaju gumbom tamno plave boje. Na leđima u visini struka nalaze se dva
zatezača s okastim rupicama i četiri gumba. Ovratnik je klasičnog kroja. Na oba
rukava prišivena je čičak traka za oznake »POLICIJA MUP RH«.
Majica kratkih rukava tamno plave je boje klasičnog oblika, prilagođena za
nošenje ispod košulje kratkog rukava. Izrađena je iz glatkog jednoležišnog
pamučnog pletiva, okrugli obrub vratnog izreza izrađen je iz dvostrano desnog
pletiva ojačanog elastičnom niti (lycra).
Majica dugih rukava s ovratnikom (Polo majica) je pamučna, tamno plave boje, sa
ovratnikom. Na leđima je strojno izvezen natpis »POLICIJA«. S prednje desne
strane na prsima našivena je čičak traka za natpis »GRANIČNA POLICIJA«, a s
lijeve strane na prsima našivena je čičak traka za oznake granične, odnosno
pomorske i riječne policije. Na oba rukava prišivena je čičak traka za oznake
»POLICIJA MUP RH«.
Pulover je pleteni, tamno plave boje s visokim ovratnikom koji s prednje strane
ima zatvarač dužine 20 cm. Na ramenima i laktovima je pojačanje tkaninom iste
boje. Rub pulovera i rukava završava renderom iste boje. Na oba rukava prišivena
je čičak traka za oznake »POLICIJA MUP RH«. S prednje desne strane, u visini
prsa, prišivena je čičak traka za natpis »GRANIČNA POLICIJA«, a s lijeve strane
čičak traka za oznake granične, odnosno pomorske i riječne policije.
Jakna zimska s kapuljačom izrađena je od sintetičkog vodonepropusnog materijala
plave boje, kopča se zatvaračem i čičak trakom. Na prednjoj strani našivena su
četiri džepa s poklopcima koji se pričvršćuju čičak trakom. Gornji lijevi džep
je sa gornje strane zatvoren, a otvor mu je s desne strane i kopča se
zatvaračem. Na poklopcu lijevog gornjeg džepa dva su metalna prstena na koje se
pričvršćuje policijska značka. Donji džepovi i sa lijeve i sa desne strane
sadržavaju džep u džepu, pristup im je sa gornje strane ispod poklopca i bočno.
Rukavi su iz dva dijela s našivenom manžetom koja se kopča čičak trakom. Na
lijevoj i desnoj strani u bočnom šavu ušiveni su zatvarači duljine cca 35 cm
koji služe za lakši pristup oružju.
U klasično izvedenom ovratniku, sa zadnje strane je prorez koji se zatvara čičak
trakom u koji je moguće spremiti kapuljaču. Kapuljača se pričvršćuje zatvaračem.
Iznad desnog džepa na prsima našivena je čičak traka za natpis »GRANIČNA
POLICIJA«. Iznad lijevog džepa na prsima našivena je čičak traka za oznake
granične, odnosno pomorske i riječne policije. Na ramenima su prišiveni držači
za naramenice s oznakama zvanja koja se kopčaju gumbom tamno plave boje. Na oba
rukava prišivena je čičak traka za oznake »POLICIJA MUP RH«. Unutarnja strana
jakne sa prednje strane sadržava zatvarač kojim se pričvršćuje uložak, sa lijeve
strane dva džepa i džep za radio stanicu ili telefon i sa desne strane dva
džepa.
Jakna izrađena je od sintetičkog vjetronepropusnog materijala plave boje, kopča
se zatvaračem. Zatvarač za kopčanje služi i za spajanje sa zimskom jaknom. Jakna
je tako izvedena da uz to služi kao uložak zadovoljava sve uvjete da se nosi i
samostalno. Na prednjici sa svake strane gore su našiveni džepovi koji se
zatvaraju zatvaračem s poklopcem koji se pričvršćuje čičak trakom, a dolje su
koso urezani džepovi. Na poklopcu lijevog gornjeg džepa dva su metalna prstena
na koje se pričvršćuje policijska značka. Iznad desnog džepa prišivena je čičak
traka za natpis »GRANIČNA POLICIJA«. Iznad lijevog džepa prišivena je čičak
traka za oznake granične, odnosno pomorske i riječne policije. Rukavi su iz dva
dijela s našivenom mandžetom koja se steže ušivenom elastičnom vrpcom. Na
lijevoj i desnoj strani u bočnom šavu ušiveni su zatvarači duljine cca 30 cm
koji služe za lakši pristup oružju. Na ramenima su prišiveni držači za
naramenice s oznakama zvanja koja se kopčaju gumbom tamno plave boje. Na oba
rukava prišivena je čičak traka za oznake »POLICIJA MUP RH«.
Komplet za nošenje oružja sastoji se od opasača, hlačnjaka, futrole za pištolj,
nosača za palicu, futrola za pričuvni nabojnik, futrola za sredstva za vezivanje
i četiri držača za međusobno povezivanje. Izrađen je od sintetičkog materijala (cordure)
crne boje. Kopča se glatkom plastičnom kopčom crne boje s dodatnim osiguranjem
protiv otkapčanja.
Čarape ljetne i zimske su pamučne, tamnoplave boje.
Visoke cipele (gležnjače) su crne boje s crnim đonom. Gornjište je tako izrađeno
da je cipela u potpunosti zatvorena (visina oko 19 cm). Jezik i kragna cipele
podloženi su spužvom. Gornjište i đon su AGO lijepljeni.
Pelerina je plave boje s kapuljačom od gumirane tkanine (šivano lijepljena). S
obje strane kopča se pritiskačima. U vanjskom rubu kapuljače je tunel s trakom
za zatezanje.
Cipele niske crne su boje, na vezanje, izrađene od prirodne hidrofobirane kože.
Gornjište je s vanjske strane prišiveno za đon.
Rukavice su crne boje, kožne, klasičnog su kroja sa prstima.
Kratke hlače izrađene su od tkanine u keper vezu, tamno plave boje. S prednje
lijeve i desne strane imaju jedan koso urezani džep. Na stražnjoj strani su dva
džepa s poklopcima koji se kopčaju drukerom. Na nogavicama s vanjske strane,
iznad koljena, nalaze se dva džepa sa poklopcima koji se kopčaju zatvaračem.
Majica kratkih rukava s ovratnikom (Polo majica) je pamučna, svjetlo plave boje,
sa ovratnikom. Na leđima je strojno izvezen natpis »POLICIJA«. S prednje desne
strane na prsima našivena je čičak traka za natpis »GRANIČNA POLICIJA«, a s
lijeve strane na prsima našivena je čičak traka za oznake pomorske i riječne
policije. Na oba rukava prišivena je čičak traka za oznake »POLICIJA MUP RH«.
Cipele su izrađene od plave kože, sa đonom bijele boje.
Pododijelo je izrađeno od štepane tkanine, plave boje i sastoji se od jakne i
hlača. Jakna se koča zatvaračem i na prednjem dijelu sadržava jedan džep. Na
ovratniku i rukavima prišiven je render. Na produljenom dijelu leđa našivena je
čičak traka za moguće pričvršćenje sa hlačama. Na bočnom šavu našivena je
elastična vrpca. Hlače su bez džepova. Nogavice na donjem dijelu završavaju
renderom, a gornji dio je opšiven trakom. Hlače se u struku stežu elastičnom
vrpcom.
Kombinezon je izrađen od teže tkanine u keper vezu, tamno plave boje, uobičajene
izvedbe s većim brojem džepova koji se kopčaju zatvaračem. Iznad desnog džepa
prišivena je čičak traka za natpis »GRANIČNA POLICIJA«. Iznad lijevog džepa
prišivena je čičak traka za oznake granične, pomorske i riječne policije. Na
leđima je prišivena čičak traka za natpis »POLICIJA«. Na oba rukava prišivena je
čičak traka za oznake »POLICIJA MUP RH«.
Zaštitno kišno odijelo je kišno odijelo uobičajene izvedbe, izrađeno od
vodonepropusne sintetičke tkanine, reflektirajuće boje. Sastoji se od jakne s
kapuljačom i hlača s naramenicama. S prednje desne strane jakne na prsima
našivena je čičak traka za natpis »GRANIČNA POLICIJA«, a s lijeve strane na
prsima našivena je čičak traka za oznake granične, odnosno pomorske i riječne
policije. Na oba rukava prišivena je čičak traka za oznake »POLICIJA MUP RH«. Na
leđima je prišivena čičak traka za natpis »POLICIJA«. Jakna se kopča zatvaračem
i kopčama i steže vezicama u struku i na duljini. Sa prednje strane u visini
kukova nalaze se dva džepa s poklopcima. Na rukavima i kragni našivena je
reflektirajuća traka bijele boje. Hlače uobičajenog kroja bez džepova, s
tregerima.

*II.4. Osnovna policijska odora policijskih službenika koji obavljaju poslove
specijalne policije*

Članak 11.

Dijelovi osnovne policijske odore policijskih službenika koji obavljaju poslove
specijalne policije su:
1. beretka
2. jakna
3. jakna zimska s kapuljačom i uloškom
4. hlače ljetne
5. hlače zimske
6. pulover
7. dvodijelni kišni komplet s kapuljačom
8. košulja dugih rukava
9. košulja dugih rukava za nošenje preko hlače
10. komplet za nošenje oružja
11. visoke cipele (gležnjače) ljetne i zimske
12. majica kratkih rukava
13. majica dugih rukava poludolčevita
14. ljetne i sportske čarape
15. rukavice.

Članak 12.

Beretka je zelene boje, klasičnog oblika, s uštikanim hrvatskim grbom.
Jakna je zelene boje, kopča se zatvaračem i pritiskačima. Na prednjoj strani u
visini prsiju dva su našivena džepa s poklopcima na kopčanje pritiskačima, a u
visini bokova dva urezana džepa s poklopcima. Na ramenima su prišiveni držači za
naramenice s oznakama zvanja koji se kopčaju gumbom zelene boje. Rukavi imaju
nastavak po dužini koji se kopča čičak trakom. Na leđima, uz rameni ušitak
nalaze se dva nabora. Jakna je s unutarnje strane podstavljena i u struku ima
ušiven tunel s trakom na stezanje. U rubu jakne po dužini je tunel s vrpcom za
stezanje.
Jakna zimska s kapuljačom i uloškom izrađena je od sintetičkog vodonepropusnog
materijala zelene boje, kopča se zatvaračem i pritiskačima. Na prednjoj strani
lijevo i desno, sakriveno lajsnom, od visine prsa koso prema dolje do visine
bokova urezana su dva džepa koji se zatvaraju zatvaračem. Rukavi su iz dva
dijela s našivenom mandžetom koja se kopča čičak trakom. Na oba rukava sa
vanjske strane našiveni su džepovi koji se zatvaraju zatvaračem koji je skriven
paspulom. U klasično izvedenom ovratniku, sa zadnje strane je prorez koji se
zatvara pritiskačima u kojem je spremljena fiksno izvedena kapuljača. Iznad
desnog džepa na prsima našivena je čičak traka za natpis »SPECIJALNA POLICIJA«.
Iznad lijevog džepa na prsima našivena je čičak traka za oznaku radnog mjesta
policijskog službenika. Na oba rukava prišivena je čičak traka za oznake
»POLICIJA MUP RH« i »MAČ I MUNJA«. Unutarnja strana jakne sa prednje strane
sadržava zatvarač kojim se pričvršćuje uložak, sa lijeve strane jedan džep koji
se zatvara gumbom. U struku i na duljini postoji tunel sa takom za zatezanje.
Uložak za zimsku jaknu izrađen je od sintetičkog vjetronepropusnog materijala
zelene boje, kopča se zatvaračem. Zatvarač za kopčanje služi i za spajanje sa
zimskom jaknom. Jakna je tako izvedena da uz to što služi kao uložak zadovoljava
sve uvjete da se nosi i samostalno. Na prednjici sa svake strane u struku su
okomito urezani džepovi koji se zatvaraju zatvaračem, skriveni lajsnom. Iznad
desnog džepa prišivena je čičak traka za natpis »SPECIJALNA POLICIJA«. Iznad
lijevog džepa prišivena je čičak traka za oznaku radnog mjesta policijskog
službenika. Rukavi su s našivenom manžetom koja nema mogućnost regulacije. Na
oba rukava prišivena je čičak traka za oznake »POLICIJA MUP RH« i »MAČ I MUNJA«.
Ljetne hlače su zelene boje, izrađene su od tkanine, klasičnog kroja, s kosim
džepovima sa strane, našivenim džepovima iznad koljena i poklopcem koji se
skriveno kopča. U rubu dužine hlača nalazi se uvučena vrpca za zatezanje. Oko
struka nalazi se potreban broj držača za hlačnjak, a iznad bokova u struku s
obje strane nalaze se zatezači s metalnim kopčama. Na stražnjoj strani nalaze se
dva urezana džepa, s poklopcima i skrivenim kopčanjem.
Zimske hlače po boji i kroju odgovaraju ljetnim hlačama, osim što s unutarnje
strane čitavom površinom sadrže i prošivenu termo podstavu.
Pulover je pleteni, zelene boje s visokim ovratnikom koji s prednje strane ima
zatvarač dužine 20 cm. Na ramenima i laktovima je pojačanje tkaninom iste boje.
Rub pulovera i rukava završava renderom iste boje.
Dvodijelni kišni komplet s kapuljačom je zelene boje, sastoji se od jakne s
kapuljačom i hlača. Izrađen je od gumirane, nepromočive tkanine, prilagođen za
nošenje na policijsku odoru. Na leđima se nalazi čičak traka za natpis
»SPECIJALNA POLICIJA«.
Košulja dugih rukava izrađena je od tkanine i zelene je boje. Na prednjoj strani
u visini prsiju našivena su dva džepa s poklopcima koji se skriveno kopčaju.
Košulja se kopča skriveno plastičnim gumbima. Na leđima u visini struka nalaze
se dva zatezača s okastim rupicama i četiri gumba. Ovratnik je klasičnog kroja.
Košulja dugih rukava za nošenje preko hlača izrađena je od tkanine zelene boje.
Na prednjoj strani u visini prsiju našivena su dva džepa s poklopcima koji se
skriveno kopčaju. Na prednjoj strani u visini bokova našivena su dva džepa s
poklopcima koji se skriveno kopčaju. Košulja se kopča skriveno plastičnim
gumbima. Na leđima u visini struka nalaze se dva zatezača s okastim rupicama i
četiri gumba. Ovratnik je klasičnog kroja.
Komplet za nošenje oružja sastoji se od opasača koji je crne boje, izrađen od
kordure, s mogućnošću reguliranja dužine. Kopča je crne boje s dodatnim
osiguranjem protiv otkapčanja. Na opasaču se nalazi otvorena futrola za pištolj
sa sigurnosnom kopčom, univerzalna koja je prilagodljiva za nošenje na pojasu i
bedru, nosač za palicu, futrola za pričuvni nabojnik i futrola za sredstava za
vezivanje.
Visoke cipele (gležnjače) ljetne izrađene su od prozračnog materijala crne boje
sa crnim gumenim đonom koji se ne kliže. Sara je niža u odnosu na zimske cipele.
Majica kratkih rukava zelene je boje klasičnog oblika. Izrađena je iz glatkog
jednoležišnog pamučnog pletiva, obrub vratnog izreza izrađen je iz dvostrano
desnog pletiva ojačanog elastičnom niti (lycra).
Majica dugih rukava poludolčevita zelene je boje, izrađena od pamučnog pletiva s
obrubom vratnog izreza u obliku poludolčevite.
Čarape ljetne i sportske su zelene boje.
Rukavice su crne boje, od vjetronepropusnog materijala, klasičnog oblika s
prstima.

*II.5. Osnovna policijska odora policijskih službenika operativno-komunikacijskih
centara policije i operativnih dežurstava*

Članak 13.

Dijelovi policijske odore policijskih službenika operativno-komunikacijskih
centara policije i operativnih dežurstava su:
1. beretka
2. kapa sa šiltom
3. jakna zimska s kapuljačom
4. jakna
5. hlače ljetne
6. hlače zimske
7. košulja dugih rukava
8. košulja kratkih rukava
9. pulover
10. visoke cipele zimske
11. visoke cipele ljetne
12. majica kratkih rukava
13. majica dugih rukava – poludolčevita
14. majica dugih rukava s ovratnikom (Polo majica)
15. zimske i ljetne čarape
16. rukavice
17. komplet za nošenje oružja.

Članak 14.

Opis dijelova policijske odore policijskih službenika operativno-komunikacijskih
centara policije i operativnih dežurstava odgovara opisu iz članka 6. ove
Uredbe, s tim da umjesto natpisa »INTERVENTNA POLICIJA«, stoji natpis
»OPERATIVNO-KOMUNIKACIJSKI CENTAR POLICIJE«, odnosno »OPERATIVNO DEŽURSTVO«.

*II.6. Osnovna policijska odora policijskih službenika Uprave za posebne poslove
sigurnosti*

Članak 15.

Dijelovi osnovne policijske odore policijskih službenika Uprave za posebne
poslove sigurnosti su:
1. kapa sa šiltom (ljetna i zimska)
2. beretka
3. jakna
4. hlače ljetne
5. hlače zimske
6. košulja dugih rukava
7. košulja kratkih rukava
8. zimska jakna s kapuljačom
9. pulover
10. majica kratkih rukava
11. majica kratkih rukava s ovratnikom (polo majica)
12. majica dugih rukava – poludolčevita
12.zimske i ljetne čarape
13. kombinezon
14. dvodjelni kišni komplet s kapuljačom
15. visoke cipele – gležnjače (ljetne i zimske)
16. komplet za nošenje oružja
17. potkapa
18. pododijelo
19. rukavice
20. komplet za prikriveno nošenje oružja i opreme.

Članak 16.

Kapa sa šiltom (ljetna) je plave boje, osmerokutnog oblika sa strojno izvezenim
hrvatskim grbom na zrakastoj podlozi i lovorovom vijencu zlatne boje.
Kapa sa šiltom (zimska) je plave boje, osmerokutnog oblika sa strojno izvezenim
hrvatskim grbom na zrakastoj podlozi i lovorovom vijencu zlatne boje. Izrađena
je od debljeg sloja zimske tkanine (vuna i viskoza) sa štitnicima koji omogućuju
prekrivanje donjeg dijela glave.
Beretka je plave boje, klasičnog oblika, sa strojno izvezenim hrvatskim grbom na
zrakastoj podlozi i lovorovom vijencu zlatne boje.
Jakna je tamnoplave boje, kopča se zatvaračima i pritiskačima. Na prednjoj
strani u visini prsiju dva su našivena džepa sa poklop­cima na kopčanje
pritiskačima, a u visini bokova dva urezana džepa sa poklopcima. Iznad lijevog
džepa prišivena je čičak traka sa natpisom »POLICIJA« ispisan slovima žute boje.
Na ramenima su prišiveni držači za naramenice s oznakama zvanja koji se kopčaju
gumbom plave boje. Rukavi imaju nastavak po dužini koji se kopča čičak trakom.
Proširenje kod šake kopča se čičak trakom. Na oba rukava prišivena je čičak
traka za oznake »POLICIJA MUP RH«. Na leđima, uz rameni ušitak nalaze se dva
nabora. Jakna je s unutarnje strane podstavljena i u struku ima ušiven tunel s
trakom za stezanje. U rubu jakne po dužini je tunel s vrpcom za stezanje.
Hlače ljetne izrađene su od tkanine, tamnoplave boje, klasičnog kroja, s kosim
džepovima sa strane, našivenim džepovima iznad koljena i poklopcem koji se
skriveno kopča. U rubu dužine hlača nalazi se uvučena vrpca za zatezanje. Oko
struka nalazi se potreban broj držača za hlačnjak, a iznad bokova u struku s
obje strane nalaze se zatezači s metalnim kopčama. Na stražnjoj strani nalaze se
dva urezana džepa s poklopcima i skrivenim kopčanjem.
Hlače zimske izrađene su od teže tkanine u keper vezu, po boji i kroju
odgovaraju ljetnim hlačama, a sa unutarnje strane čitavom duljinom sadržavaju
prišivenu štepanu podstavu koja se ne skida.
Košulja kratkih i dugih rukava izrađena je od tkanine i tamnoplave je boje. Na
prednjoj strani u visini prsiju našivena su dva džepa s poklopcima koji se
skriveno kopčaju. Iznad lijevog džepa prišivena je čičak traka za natpis
»POLICIJA« ispisan slovima žute boje, a na ramenima su prišiveni držači za
naramenice s oznakama zvanja, koji se kopčaju gumbom plave boje. Košulja se
kopča skriveno, plastičnim gumbima. Na oba rukava prišivena je čičak traka za
oznake »POLICIJA MUP RH«. Na leđima u visini struka, nalaze se dva zatezača s
okastim rupicama i četiri gumba. Ovratnik je klasičnog kroja.
Zimska jakna s kapuljačom izrađena je od sintetičkog vodonepropusnog materijala,
tamnoplave boje, kopča se zatvaračem i pritiskačima. Na prednjoj strani u visini
bokova su ušiveni džepovi. Ovratnika nema, a kapuljača je fiksno našivena. Na
ramenima su prišiveni držači za naramenice s oznakama zvanja koji se kopčaju
gumbom tamnoplave boje. Na rukave je našiven render. Jakna je podstavljena
prošivenom podstavom tamnoplave boje. U rubu kapuljače i donjem rubu jakne
nalaze se tuneli s trakama za zatezanje. Iznad lijevog džepa prišivena je čičak
traka za natpis »POLICIJA« ispisan slovima žute boje. Na oba rukava prišivena je
čičak traka za oznake »POLICIJA MUP RH«. Na lijevoj i desnoj strani u bočnom
šavu ušiveni su zatvarači duljine cca 30 cm koji služe za lakši pristup oružju.
Pulover je pleteni, tamnoplave boje s visokim ovratnikom koji s prednje strane
ima zatvarač dužine 20 cm. Na ramenima i laktovima je pojačanje tkanine iste
boje. Rub pulovera i rukava završava renderom iste boje. Na oba rukava prišivena
je čičak traka za oznake »POLICIJA MUP RH«. S lijeve strane u visini prsa
prišivena je čičak traka za natpis »POLICIJA« ispisan slovima žute boje.
Majica kratkih rukava tamnoplave je boje, klasičnog oblika, prilagođena za
nošenje ispod košulje kratkih rukava. Izrađena je iz glatkog, jednoležišnog
pamučnog pletiva, okrugli obrub vratnog izreza izrađen je iz dvostrano desnog
pletiva, ojačanog elastičnom niti (lycra).
Majica kratkih rukava s ovratnikom (polo majica) je pamučna, tamno plave boje.
Na leđima je strojno izvezen natpis »POLICIJA«.S prednje lijeve strane, na
prsima je našivena čičak traka za natpis »POLICIJA«. Na oba rukava prišivena je
čičak traka za oznaku »POLICIJA MUP RH«.
Majica dugih rukava – poludolčevita plave je boje, izrađena od pamučnog pletiva
s obrubom vratnog izreza u obliku poludolčevite.
Čarape zimske i ljetne su pamučne, plave boje.
Kombinezon je izrađen od teže tkanine u keper vezu, tamnoplave boje, uobičajene
izvedbe s većim brojem džepova koji se kopčaju zatvaračem. Iznad lijevog džepa
prišivena je čičak traka za natpis »POLICIJA« ispisan slovima žute boje. Na oba
rukava prišivena je čičak traka za oznake »POLICIJA MUP RH«. Po sredini leđa
ispisan je bijelim slovima natpis »POLICIJA«. Na ramenima su prišiveni držači za
naramenice s oznakama zvanja koje se kopčaju gumbom tamnoplave boje.
Dvodijelni kišni komplet s kapuljačom sastoji se od jakne s kapuljačom i hlača
tamnoplave boje. Izrađen je od gumirane, nepromočive tkanine, prilagođen za
nošenje na policijsku odoru. Na leđima je prišiven natpis »POLICIJA«, bijelim
slovima od reflektirajućeg materijala.
Visoke cipele – gležnjače (zimske) izrađene su od hidrofobirane kože crne boje s
crnim gumenim đonom. Gornjište je tako izrađen da je cipela u potpunosti
zatvorena (visina oko 19 cm). Jezik i kragna cipele podloženi su spužvom.
Gornjište i đon su AGO lijepljeni.
Visoke cipele – gležnjače (ljetne) izrađene su od kombinacije kože i sintetičkog
materijala crne boje sa crnim gumenim đonom. Gornjište je tako izrađen da je
cipela u potpunosti zatvorena (visina oko 19 cm). Jezik i kragna cipele su
izrađeni od sintetičkog materijala.
Komplet za nošenje oružja sastoji se od opasača, hlačnjaka, futrole za pištolj,
nosača za palicu, futrole za pričuvni nabojnik, futrole za sredstva za vezivanje
i četiri držača za međusobno povezivanje. Izrađen je od sintetičkog materijala
(cordure) crne boje. Kopča se glatkom, plastičnom kopčom crne boje s dodatnim
osiguranjem protiv otkapčanja. Futrola za pištolj je univerzalna, prilagodljiva
za nošenje na pojasu i bedru.
Potkapa je izrađena od pletene vune, plave boje.
Pododijelo je izrađeno od štepane tkanine, plave boje i sastoji se od jakne i
hlača.
Rukavice su crne, kožne, klasičnog oblika s prstima.
Komplet za prikriveno nošenje oružja i opreme sastoji se od opasača, remena
hlačnjaka 35 mm, futrole za pištolj, futrole za pričuvni nabojnik, futrole za
sredstva za vezivanje, futrole za teleskopsku palicu, futrole za sprej, futrole
za baterijsku svjetiljku, kožne podloge za kombinirano nošenje policijske
službene značke i iskaznice te četiri držača za međusobno povezivanje, Izrađen
je od kože i sintetičkog materijala, cordure crne boje. Kopča se glatkom
plastičnom kopčom crne boje s dodatnim osiguranjem protiv otkopčavanja.

III. DODATNA POLICIJSKA ODORA

Članak 17.

Dodatnu policijsku odoru zadužuju i nose policijskih službenici koji obavljaju
poslove:
– prometne policije
– protueksplozijske zaštite
– interventne policije
– granične policije
– specijalne policije
– kriminalističke policije
– Centra za kriminalistička vještačenja »Ivan Vučetić«
– Uprave za posebne poslove sigurnosti
– vodiča službenih pasa
– instruktora policijskog treninga.

*III.1. Dodatna policijska odora policijskih službenika koji obavljaju poslove
prometne policije*

Članak 18.

Dijelovi dodatne policijske odore policijskih službenika koji obavljaju poslove
prometne policije su:
1. navlaka za kapu
2. bijelo narukavlje
3. reflektirajuće narukavlje
4. bijele rukavice
5. reflektirajući prsluk.

Članak 19.

Navlaka za kapu bijele je boje, izrađena od lagane tkanine oblika koji je
prilagođen za navlačenje na službenu kapu.
Bijelo narukavlje izrađeno je od lagane tkanine oblikom prilagođeno za
navlačenje na oba rukava odore.
Reflektirajuće narukavlje izrađeno je od lagane tkanine na koju su po dužini
prišivene trake od reflektirajućeg materijala, oblikom prilagođenim za
navlačenje na oba rukava odore.
Bijele rukavice izrađene su od laganog materijala klasičnog kroja sa prstima.
Reflektirajući prsluk izrađen je od laganog materijala jarke narančaste boje s
našivenim reflektirajućim trakama bijele boje i reflektirajućim natpisom bijele
boje »POLICIJA« na leđima. Krojem je prilagođen za nošenje na osnovnu policijsku
odoru.

Članak 20.

Dijelovi dodatne policijske odore policijskih službenika prometne policije koji
obavljaju očevide prometnih nesreća su:
1. kombinezon (ljetni i zimski)
2. čizme.

Članak 21.

Kombinezon je izrađen od teže tkanine u keper vezu, tamno plave boje, uobičajene
izvedbe s većim brojem džepova koji se kopčaju zatvaračem. Iznad desnog džepa
prišivena je čičak traka za natpis »PROMETNA POLICIJA«. Iznad lijevog džepa
prišiven je ušitak sa dva metalna prstena na koji se prikopčava policijska
značka. Na oba rukava prišivena je čičak traka za oznake »POLICIJA MUP
RH«.Kombinezon za zimu izrađuje se od deblje tkanine, a kombinezon za ljeto
izrađuje se od tanje tkanine.
Čizme su gumene klasičnog izgleda, visokih sara, crne boje.

Članak 22.

Dijelovi dodatne policijske odore policijskih službenika koji obavljaju poslove
prometne policije na motociklu su:
1. zimsko motorističko odijelo
2. ljetno motorističko odijelo (dvodijelno)
3. motoristička kaciga
4. motorističke čizme
5. motorističke rukavice (zimske i ljetne)
6. motoristički kišni komplet
7. motoristička majica kratkih rukava s ovratnikom (Polo majica)
8. motoristička majica dugih rukava– poludolčevita
9. zaštitni pojas za lumbalni dio kralježnice
10. štitnici za koljena i laktove.

Članak 23.

Zimsko motorističko odijelo izrađeno je od crne kože, klasičnog kroja
motorističkog kombinezona s pojačanim laktovima, koljenima i ramenima.
Sastavljeno je od jakne i hlača, koji se međusobno u visini kukova povezuju
zatvaračem i čičkom. Na oba rukava jakne u visini ramena prišivene su oznake
»POLICIJA MUP RH«, a čitavom dužinom prišivena je reflektirajuća traka bijele
boje. Na leđima je prišiven natpis »POLICIJA« izrađen od reflektirajuće trake
bijele boje. Na obje nogavice s vanjske strane čitavom dužinom prišivena je
reflektirajuća traka bijele boje.
Ljetno motorističko odijelo (dvodijelno) izrađeno je od sintetičke,
vjetronepropusne tkanine tamnoplave boje. Klasičnog je kroja motorističkog
kombinezona s pojačanjima na koljenima, laktovima i ramenima. Sastavljeno je od
jakne i hlača, koji se međusobno u visini kukova povezuju zatvaračem i čičak
trakom. Na oba rukava kombinezona u visini ramena ušivena je oznaka »POLICIJA
MUP RH«, a čitavom dužinom nogavica i rukava prišivena je reflektirajuća traka
bijele boje. Na leđima je prišiven natpis »POLICIJA« izrađen od reflektirajuće
trake bijele boje.
Motoristička kaciga je klasična integralna kaciga bijele boje, s vizirom.
Motorističke čizme izrađene su od crne kože, s povišenom sarom. Kopčaju se
zatvaračem.
Motorističke rukavice (zimske i ljetne) izrađene su od crne kože, klasičnog
oblika sa prstima i našivenim bijelim produžetkom do visine pola podlaktice.
Ljetne se izrađuju od tanje kože.
Motoristički kišni komplet sastoji se od jakne i hlača tamnoplave boje. Izrađen
je od gumirane nepromočive tkanine i prilagođen za nošenje iznad zimskog i
ljetnog motorističkog odijela. Na leđima je prišiven natpis »POLICIJA«.
Motoristička majica kratkih rukava s ovratnikom (Polo majica) je pamučna,
tamnoplave boje. Na leđima u prsima strojno je izvezen natpis »POLICIJA«. S
prednje desne strane na prsima našivena je čičak traka za natpis »PROMETNA
POLICIJA«. Na oba rukava u visini ramena ušivena je oznaka »POLICIJA MUP RH«.
Motoristička majica dugih rukava – poludolčevita je pamučna, tamnoplave boje, sa
okruglim ovratnikom. Na leđima i prsima strojno je izvezen natpis »POLICIJA«. S
prednje desne strane na prsima našivena je čičak traka za natpis »PROMETNA
POLICIJA«. Na oba rukava u visini ramena ušivena je oznaka »POLICIJA MUP RH«.
Zaštitni pojas za lumbalni dio kralježnice univerzalnog je oblika i pričvršćuje
se trakom na čičak.
Štitnici za koljena i laktove – univerzalni štitnici za koljena i laktove.

*III.2. Dodatna policijska odora policijskih službenika koji obavljaju poslove
protueksplozijske zaštite*

Članak 24.

Dijelovi dodatne policijske odore policijskih službenika koji obavljaju poslove
protueksplozijske zaštite su:
1. kombinezon (ljetni/zimski)
2. čizme
3. radne rukavice
4. radna kuta

Članak 25.

Kombinezon zimski izrađen je od teže tkanine u keper vezu, tamno plave boje,
uobičajene izvedbe s većim brojem džepova koji se kopčaju zatvaračem. Iznad
desnog džepa prišivena je čičak traka za natpis »PROTUEKSPLOZIJSKA ZAŠTITA«. Na
leđima je prišivena čičak traka za natpis »POLICIJA«. Iznad lijevog džepa
prišiven je ušitak sa dva metalna prstena na koji se prikopčava policijska
značka. Na oba rukava prišivena je čičak traka za oznake »POLICIJA MUP RH«.
Kombinezon ljetni po boji i kroju odgovara zimskom kombinezonu a izrađuje se od
tanje tkanine.
Čizme su gumene, klasičnog izgleda, visokih sara, crne boje.
Radne rukavice su platnene s pojačanim dlanom, sa prstima.
Radna kuta klasičnog je kroja, plave boje, sa skrivenim kopčanjem na gumbe i sa
najmanje tri džepa našivena na prednjoj strani kute.

*III.3. Dodatna policijska odora policijskih službenika koji obavljaju poslove
interventne policije*

Članak 26.

Dijelovi dodatne policijske odore policijski službenika koji obavljaju poslove
interventne policije su:
1. čizme
2. jakna za nošenje preko zaštitne opreme
3. hlače za nošenje preko zaštitne opreme
4. kratke hlače
5. majica kratkih rukava s ovratnikom (Polo majica)
6. cipele
7. zaštitno kišno odijelo.

Članak 27.

Čizme su izrađene od gume, crne boje, visoke sare (do koljena).
Jakna je izrađena iz materijala »Nomex«, tamnoplave boje. Sa unutarnje strane
rukava nalaze se patentni zatvarači koji omogućavaju naknadno stavljanje
štitnika za ruke. Sprijeda na lijevoj i desnoj strani jakne nalaze se patentni
zatvarači koji omogućavaju pristup oružju (ljevaci, dešnjaci). Srednji patentni
zatvarač jakne otvara se u dva smjera. Svi patentni zatvarači imaju posebno
velike zipere za lakše otvaranje i zatvaranje sa rukavicama. Na prednjoj i
stražnjoj srani jakne nalaze se proširenja (falde) za veću komotnost. Jakna je
pojačana u predjelu ramena. Dodatno ima jedan unutarnji džep. Elastični pojas
jakne ima dodatno drukere za reguliranje širine. Završetak rukava je elastičan.
Hlače su izrađene su od materijala »Nomex«, tamnoplave boje. Unutarnja strana
nogavica otvara se pomoću patentnih zatvarača koji omogućavaju naknadno
stavljanje štitnika za noge. Na hlačama su fiksirane elastične naramenice
(tregeri) čija se dužina može podešavati uz pomoć čička. Hlače su pojačane u
predjelu koljena. Pojas hlača je djelomično elastičan i sadrži drukere za
reguliranje širine hlača. Završetak nogavica je elastičan, a širinu nogavica
moguće je regulirati uz pomoć drukera.
Dijelovi dodatne policijske odore iz članka 26. stavka 1. točke 4., 5., 6. i 7.
ove Uredbe opisom odgovaraju odori iz članka 10. ove Uredbe.

*III.4. Dodatna policijska odora policijskih službenika koji obavljaju poslove
granične policije*

Članak 28.

Dio dodatne policijske odore policijskih službenika granične policije koji
obavljaju poslove granične kontrole i poslova mobilne jedinice za nadzor državne
granice je kombinezon koji opisom odgovara kombinezonu iz članka 10. ove Uredbe.
Dijelovi policijske odore službenika granične policije koji obavljaju službu na
motociklu su dijelovi policijske odore propisani člankom 22. i 23. ove Uredbe.

*III.5. Dodatna policijska odora policijskih službenika koji obavljaju poslove
specijalne policije*

Članak 29.

Dijelovi dodatne policijske odore policijskih službenika koji obavljaju poslove
specijalne policije su:
1. kombinezon (crni i zeleni)
2. crna potkapa sa prorezima za oči i usta (ljetna i zimska)
3. rukavice (sa ojačanjem)
4. bijele navlake (za zimske uvjete)
5. crna kapa od vjetronepropusnog materijala
6. crna majica kratkih rukava
7. reflektirajući prsluk
8. crna kapa sa šiltom
Dijelovi dodatne policijske odore Zrakoplovne jedinice su:
1. letačke čizme
2. letački kombinezon
3. letačka jakna kožna
4. letačka jakna (zimska)
5. letačko donje rublje (negorivo)
6. letačke rukavice
7. kapa sa šiltom.

Članak 30.

Kombinezon crni izrađen je od negorivog materijala, crne boje, sa ojačanjima na
laktovima, koljenima i stražnjici. Na vrhovima rukava i nogavica ušivena je
gumena traka. Na kombinezonu je ušiven veći broj džepova koji se zatvaraju
patent zatvaračima. Na leđima i ispod pazuha ušivene su elastične trake koje
drže kombinezon pripijen uz tijelo. Na leđima ušivena je čičak za natpis
»SPECIJALNA POLICIJA« dimenzija 30 cm x 20 cm. Na oba rukava u visini ramena
ušivena je čičak traka za oznake pripadnosti Specijalnoj policiji. Iznad desnog
džepa ušivena je čičak traka za natpis »SPECIJALNA POLICIJA«, a iznad lijevog
džepa ušivena je čičak traka za oznaku radnog mjesta.
Kombinezon zeleni izrađen je od 250 gr tkanine, zelene boje, uobičajene izvedbe,
sa većim brojem džepova koji se kopčaju sa patent zatvaračima. Iznad desnog
džepa ušivena je čičak traka za natpis »SPECIJALNA POLICIJA«, a iznad lijevog
džepa ušivena je čičak traka za oznaku radnog mjesta. Na oba rukava u visini
ramena ušivena je čičak traka za oznake pripadnosti Specijalnoj policiji.
Crna potkapa sa prorezima za oči i usta (ljetna) izrađena je od pamučnog
končanog materijala, sitno-mrežastog tkanja, crne boje, ima proreze za oči i
usta, napravljena je tako da prekiva glavu i vrat.
Crna potkapa sa prorezima za oči i usta (zimska) izrađena je od pamučne tkanine
crne boje, ima proreze za oči i usta, napravljena je tako da prekiva glavu i
vrat.
Rukavice (ojačane) izrađene su od prirodne kože, crne boje, imaju ušivena
ojačanja sa vanjske strane na prstima i zglobovima te sa unutarnje strane na
dlanovima. Na zglobu iznad šake zatvaraju se čičak trakom.
Bijele navlake (za zimske uvjete) izrađene su od sintetičkog vodonepropusnog
materijala, bijele boje. Navlake su dvodijelne, komplet sačinjava hlače i jaknu.
Hlače su uobičajenog šireg kroja bez džepova sa ušivenom gumenom trakom na kraju
nogavica. U dijelu struka ušivena je špaga za zavezivanje hlača. Jakna je
uobičajenog širokog kroja, sa ušivenom kapuljačom i ušivenim džepom sa lijeve
strane u visini grudiju. Na sredini jakne, s prednje strane ušiven je patent
zatvarač bijele boje. Na doljenjem obrubu ušivena je špaga za zavezivanje jakne.
Crna kapa izrađena je od debljeg vjetronepropusnog materijala, crne boje, sa
mogućnošću pokrivanja uha.
Crna majica kratih rukava klasičnog je oblika, izrađena iz glatkog jednoležišnog
pamučnog pletiva, obrub vratnog izreza izrađen je iz dvostrano desnog pletiva
ojačanog elastičnom niti (lycra). Na leđima se nalazi natpis »SPECIJALNA
POLICIJA«, a na rukavima oznake Specijalne policije.
Reflektirajući prsluk izrađen je laganog materijala, jarke boje (narančaste ili
žute), s našivenim reflektirajućim trakama bijele boje i reflektirajućim
natpisom »SPECIJALNA POLICIJA«, bijele boje, na leđima.
Crna kapa sa šiltom izrađena je od pamuka sa uštirkanim grbom pripadnosti
jedinice.
Letačke čizme izrađene su od kože, crne boje. Vezuju se na prednjoj strani te
imaju metalni patent zatvarač na unutarnjoj strani.
Letački kombinezon izrađen je od negorivog materijala, zelene ili plave boje.
Sva vezivanja izrađena su od metalnih kopči ili steznika na čičak. Na lijevom
rukavu u visini nadlaktice nalazi se džep sa preklopom za olovke. Na desnoj
nogavici u visini natkoljenice nalazi se džep za lampu ili nož. Na oba rukava u
visini ramena našiven je čičak za oznake pripadnosti Specijalnoj policiji. Iznad
desnog i lijevog džepa u visini prsiju našiven je čičak za oznaku Jedinice i
radnog mjesta. Na lijevom džepu na prsima našiven je čičak za grab Zrakoplovne
jedinice.
Letačka jakna kožna izrađena je od kože, smeđe boje. Završeci na rukavima i
struku jakne izrađeni su od vunenog pletiva. Na prednjoj strani su dva vodoravna
džepa sa preklopima ispod kojih su kosi urezani džepovi. Kragna je na preklop.
Na oba rukava u visini ramena našiven je čičak za oznake Specijalne policije. Na
desnoj i lijevoj strani u visini prsiju našiven je čičak za oznaku Jedinice i
radnog mjesta.
Letačka jakna (zimska) izrađena je od negorivog materijala (vanjska i unutarnja
postava), zelene boje. Sva kopčanja i preklopi ostvaruju se metalnim patent
zatvaračima. Na lijevom rukavu u visini nadlaktice nalazi se džep sa preklopom
za olovke. Na oba rukava u visini ramena našiven je čičak za oznake pripadnosti
Specijalnoj policiji. Na desnoj i lijevoj strani u visini prsiju našiven je
čičak za oznaku Jedinice i radnog mjesta. Jakna štiti od izlaganja vanjskih
utjecaja na niskim temperaturama.
Letačko donje rublje (negorivo) izrađeno je od negorivog materijala u zelenoj
ili plavoj boji. Sastoji se od: potkošulje dugih rukava, gaća dugih i čarapa.
Letačke rukavice izrađene su od negorivog materijala u zelenoj boji sa kožnim
ojačanjima na dlanovima i prstima.
Kapa šilt izrađena je od pamuka u zelenoj ili plavoj boji sa uštikanim grbom
pripadnosti Jedinici.

*III.6. Dodatna policijska odora policijskih službenika koji obavljaju poslove
kriminalističke policije i Centra za kriminalistička vještačenja »Ivan Vučetić«*

Članak 31.

Dijelovi dodatne policijske odore policijskih službenika kriminalističke
policije koji obavljaju poslove kriminalističke tehnike te policijskih
službenika kriminalističke policije i Centra za kriminalistička vještačenja
»Ivan Vučetić«, koji obavljaju očevid su:
1. kapa sa šiltom
2. kombinezon
3. prsluk
4. pododijelo
5. dvodijelni kišni komplet s kapuljačom
6. čizme terenske
7. čizme gumene
8. čizme ribarske.
Policijski službenici kriminalističke policije koji nisu navedeni u stavku 1.
ovog članka zadužuju dijelove dodatne policijske odore iz stavka 1. točaka 1. –
8. ovog članka po nalogu ravnatelja policije ili osobe koju on ovlasti.

Članak 32.

Kapa sa šiltom odgovara opisu kape sa šiltom iz članka 6. ove Uredbe.
Kombinezon odgovara opisu kombinezona iz članka 16. ove Uredbe.
Prsluk je tamnoplave boje i kopča se zatvaračem. Na leđima je bijelim slovima
otisnut natpis »POLICIJA«. Na prednjici na spoju lijeve i desne strane i na
donjem dijelu prsluka našivena je reflektirajuća traka bijele boje.
Pododijelo odgovara opisu pododijela iz članka 35. ove Uredbe.
Dvodijelni kišni komplet s kapuljačom odgovara opisu dvodijelnog kišnog kompleta
s kapuljačom iz članka 16. ove Uredbe.

*III.7. Dodatna policijska odora policijskih službenika Uprave za posebne poslove
sigurnosti*

Članak 33.

Dijelovi policijski odore policijskih službenika Uprave za posebne poslove
sigurnosti koji poslove obavljaju na motociklu su dijelovi dodatne policijske
odore iz članka 22. ove Uredbe i odgovaraju opisu iz članka 23. ove Uredbe, s
tim da umjesto natpisa »PROMETNA POLICIJA« stoji natpis »POLICIJA«.

*III.8. Dodatna policijska odora policijskih službenika – vodiča službenih pasa*

Članak 34.

Dijelovi dodatne policijske odore policijskih službenika – vodiča službenih pasa
su:
1. pododijelo
2. kombinezon
3. dvodijelni kišni komplet s kapuljačom
4. terenske čizme.

Članak 35.

Pododijelo je izrađeno od prošivene tkanine i sastoji se od gornjeg i donjeg
dijela. Na prednjici gornjeg dijela je jedan opšiveni džep, a zakopčava se
zatvaračem. Na ovratnik i rukave ušiven je render. Na produljenom dijelu leđa
našiven je čičak traka za kopčanje. Na bočnom šavu gornjeg dijela našivena je
guma. Donji dio je bez džepova i s donje strane završava renderom, dok je gornji
dio i prednji otvor opšiven trakom. Prednji otvor kopča se čičak trakom, a u
struku je ušivena guma.
Kombinezon odgovara opisu kombinezona iz članka 10. ove Uredbe.
Dvodijelni kišni komplet odgovara opis dvodijelnog kišnog kompleta s kapuljačom
iz članka 16.ove Uredbe.
Terenske čizme imaju visoku saru, crne su boje, izrađene od prirodne
hidorofobirane kože, su gumenim đonom. Sare su visine 21 cm, podložene su
spužvom. Jezik je ugrađen u cipelu i zatvorenog je tipa. Podstava je od goveđeg
krom cjepanika. Gornjište je dva puta prišiveno za tabanicu, a đon je lijepljen.

*III.9. Dodatna policijska odora policijskih službenika – instruktora policijskog
treninga*
Članak 36.

Dijelovi dodatne policijske odore policijski službenika – instruktora
policijskog treninga su:
1. kombinezon,
2. dvodijelni kišni komplet s kapuljačom.
Kombinezon i dvodijelni kišni komplet s kapuljačom odgovaraju opisu iz članka
16. ove Uredbe.

IV. SVEČANA ODORA

Članak 37.

Dijelovi svečane policijske odore su:
1. muška kapa/ženski šešir
2. zimska jakna s kapuljačom
3. jakna
4. hlače (muške/ženske)
5. suknja
6. niske cipele (muške/ženske)
7. cipele visoke (gležnjače)
8. bijela svečana košulja dugih rukava (muška/ženska)
9. bijela svečana košulja kratkih rukava (muška/ženska)
10. svečana kravata
11. čarape (muške/ženske)
12. remen
13. igla za kravatu
14. nosač za zamjenice odlikovanja.

Članak 38.

Muška kapa osmerokutnog je oblika, izrađena od tkanine tamnoplave boje, s blago
povijenim tjemenom povišenim na pasicu. Na pasicu je s vanjske strane prišivena
traka širine 32 mm sa stiliziranim pleterom bijele ili žute boje, ovisno o
zvanju policijskog službenika. Podbradnjak je od skaja crne boje širine 14 mm,
izrađen u dva dijela, podesiv po dužini. Pričvršćen je za pasicu s dva gumba
žute boje promjera 14 mm i reljefno utisnutom oznakom »RH«. Štitnik je izrađen
od plastične mase, s gornje strane presvučen s lakiranim politeksom, a s donje
strane politeksom zelene boje, sve skupa je prišiveno na pasicu sa znojnicom
koja na prednjem dijelu s unutarnje strane ima ušitu crnu pliš traku. Na
prednjoj strani kape u sredini nalazi se policijska metalna oznaka veličine 59 ×
54 mm u obliku emajliranog pozlaćenog hrvatskog grba koji štitom leži na
pozlaćenom zrakastom polju, a sve skupa obavija reljefno pozlaćena maslinova
grančica.
Ženski šešir je tamnoplave boje klasičnog okruglog oblika s obodom. Stražnji dio
oboda je visoko uzdignut. Na prednjoj strani šešira u sredini nalazi se
policijska metalna oznaka ispod koje je pričvršćena traka sa stiliziranim
pleterom žute ili bijele boje, ovisno o zvanju policijske službenice.
Hlače (muške/ženske) izrađene su od tkanine tamnoplave boje i uobičajenog kroja.
S lijeve i desne strane imaju jedan urezani džep. Otraga je džep s poklopcem
koji se kopča gumbom. Širina nogavice na donjem kraju je od 22 do 26 cm bez
manžeta. Na prednjem dijelu s unutarnje strane nogavica pričvršćena je svilena
podstava, a na krajevima donjeg dijela nogavica rubovi su opšiveni štitnikom. Na
hlačama oko pojasa izrađen je potreban broj držača za remen, širokih 5 cm.
Suknja izrađena je od tkanine tamnoplave boje, klasičnog kroja, dužine do
koljena. Kopča se gumbom i zatvaračem sa stražnje strane.
Niske cipele (muške/ženske) crne su boje, na vezanje izrađene od hidrofobirane
kože. Gornjište je s vanjske strane prišiveno za đon.
Bijela svečana košulja dugih rukava (muška/ženska) klasičnog je kroja, s jednim
džepom bez poklopca.
Bijela svečana košulja kratkih rukava (muška/ženska) kopča se sa šest gumba. Na
prednjoj strani u visini prsiju ušivena su dva džepa s trakastim poklopcima koji
se kopčaju gumbom. Na lijevoj strani prsiju iznad džepa je ušitak s dva metalna
prstena na koji se prikopčava policijska značka. Na ramenima su prišiveni držači
za naramenice s oznakama zvanja koja se kopčaju gumbom. Na oba rukava prišivena
je čičak traka za oznake »POLICIJA MUP, RH«, a na pozlaćenim gumbima je reljefno
utisnuta oznaka »RH«.
Svečana kravata policijskog službenika u zvanju policajca i višeg policajca je
tamnoplave boje na vezanje sa stiliziranim znakom MUP-a bijele boje, dok je
svečana kravata policijskih službenika ostalih zvanja tamnoplave boje na vezanje
sa stiliziranim znakom MUP-a žute boje.
Remen je izrađen od crne kože s metalnom kopčom s reljefno utisnutom oznakom
»RH« okruženom hrvatskim tropletom.
Dijelovi svečane policijske odore iz članka 37. točki 2., 3., 7. i 11. ove
Uredbe odgovaraju opisu dijelova osnovne policijske odore.

*IV.1. Svečana policijska odora policijskih službenika koji obavljaju poslove
specijalne policije*

Članak 39.

Dijelovi svečane policijske odore policijskih službenika koji obavljaju poslove
specijalne policije su:
1. kapa
2. kravata
3. igla za kravatu
4. bijela košulja dugih rukava
5. bijela košulja kratkih rukava
6. remen za hlače
7. sako
8. hlače
9. kaput zimski
10. kabanica kišna
11. čarape
13. cipele niske
14. rukavice
13. grb za kapu
14. navlaka kišna za kapu
15. aksbender
16. značka za rever
17. nosač za zamjenice odlikovanja.

Članak 40.

Kapa je zelene boje, na prednjem dijelu je štitnik od crne kože te tkanine sa
zlatnim vezom dvije munje sa lijeve i desne strane. Iznad štitnika je
podbradnjak zlatne boje pričvršćen metalnim gumbima zlatne boje sa utisnutim
znakom Specijalne policije »Mač i munja«. Na sredini prednjeg dijela nalazi se
grb RH ovijen sa zlatnim metalnim uzorkom maslinove grane koju na donjem dijelu
grba razdvaja znak Specijalne policije »Mač i munja«.
Kravata je zeleno sive boje, izrađena u tkanom (jacquard) vezu sa oznakama
Specijalne policije »Mač i munja«.
Igla za kravatu je zlatne boje, izrađena je od metala. Na sredini igle nalazi se
znak Specijalne policije »Mač i munja« u zeleno – zlatnoj boji.
Bijela košulja dugih rukava klasičnog je kroja, sa lijeve strane u visini
grudiju ima ušiven džep.
Bijela košulja kratkih rukava lagano je strukirana sa po jednim ušitkom sa svake
strane. Na ramenima su ušivene naramenice bijele boje na koje se stavlja oznaka
radnog mjesta, a kopčaju se metalnim gumbima zlatne boje sa utisnutim znakom
Specijalne policije »Mač i munja«. Na prednjoj strani u visini prsa ušivena su
dva džepa sa preklopima, a koji se kopčaju sa metalnim gumbima zlatne boje sa
utisnutim znakom Specijalne policije »Mač i munja«. Iznad lijevog džepa ušiveno
je ojačanje za pribadanje zamjenica odlikovanja. Na oba rukava u visini ramena
ušivene su oznake pripadnosti Specijalnoj policiji.
Remen za hlače izrađen je od remenarske kože u crnoj boji, a sa vanjske strane
koncem zlatne boje ušivena je tamno zelena tkanina sa uzorkom pletera. Kopča se
metalnom kopčom zlatne boje, na sredini se nalazi reljefni grb Specijalne
policije »Mač i munja«.
Sako je zelene boje, lagano strukiran sa ušitkom sa svake strane, dvoredno se
kopča sa metalnim gumbima zlatne boje sa reljefnim znakom Specijalne policije
»Mač i munja«. Na ramenima su ušivene naramenice na koje se stavlja oznaka
radnog mjesta, a kopčaju se metalnim gumbima zlatne boje sa utisnutim znakom
Specijalne policije »Mač i munja«. Na prednjoj strani u visini prsa ušivena su
dva džepa sa preklopima, a koji se kopčaju sa metalnim gumbima zlatne boje sa
utisnutim znakom Specijalne policije »Mač i munja«. Na oba rukava u visini
ramena ušivene su oznake pripadnosti Specijalnoj policiji. Na desnom ramenu
ispod ušivene naramenice ušiven je i gumb radi kopčanja aksebendera. Na reverima
sakoa nalazi se značka zlatne boje sa reljefnim znakom Specijalne policije »Mač
i munja«.
Hlače su zelene boje, klasičnog kroja, u struku imaju nabor i dva kosa džepa te
jedan džep na stražnjem dijelu hlača.
Kaput zimski je zelene boje, lagano je strukiran sa po dva ušitka sa prednje i
stražnje strane, dvoredno se kopča. Na prednjem dijelu su dva ravno urezana
džepa u visini struka sa preklopima. Na ramenima su ušivene naramenice na koje
se stavlja oznaka radnog mjesta, a kopčaju se metalnim gumbima zlatne boje sa
utisnutim znakom Specijalne policije »Mač i munja«.
Kabanica kišna zelene je boje, izrađena je vodonepropusnog materijala. S prednje
strane ima dva koso urezana džepa. Kopča se do ovratnika i ima kapuljaču.
Čarape izrađene su od singl pletiva, crne su boje.
Cipele niske crne su boje, izrađene su od prirodne kože visokog sjaja.
Rukavice su pamučne, bijele boje.
Grb za kapu ovijen sa zlatnim metalnim uzorkom maslinove grane koju na donjem
dijelu grba razdvaja znak Specijalne policije »Mač i munja«.
Navlaka kišna za kapu je zelene boje, napravljena je od vodonepropusnog
materijala.
Aksbender izrađen je od upletenih zlatnih vrpca, na krajevima je pozlaćeni
metalni ukras.
Značka za rever izrađena je od metala, zlatne je boje sa reljefnim znakom
Specijalne policije »Mač i munja«.
Nosač zamjenica i odlikovanja izrađen je od lima.

*IV.2. Svečana policijska odora policijskih službenika koji obavljaju poslove
interventne policije i Uprave za posebne poslove sigurnosti*

Članak 41.

Policijski službenici koji obavljaju poslove interventne policije i Uprave za
posebne poslove sigurnosti u svečanim prigodama nose beretke.
Dijelovi svečane policijske odore policijskih službenika ustrojstvene jedinice
nadležne za posebne poslove sigurnosti koji obavljaju poslove na motociklu, su:
1. svečana motoristička jakna
2. svečane motorističke hlače
3. beretka.
Policijski službenici iz stavka 2. ovog članka svečanu odoru iz stavka 2. ovog
članka točke 1., 2. i 3. nose isključivo u sklopu protokolarnih aktivnosti, u
kombinaciji sa preostalim dijelovima dodatne policijske odore policijskih
službenika ustrojstvene jedinice nadležne za posebne poslove sigurnosti koji
poslove obavljaju na motociklu.

Članak 42.

Svečana motoristička jakna je blago strukirana, sa pasicom i klasičnim rukavom
od bijele juneće kože, ukrašena pleterom na ramenu i končanom pletenom trakom u
istoj boji zlata. Od lijevog ramena prema prednjoj strani i kružno ispod ruke
opet na lijevo rame trake završavaju resicama u slobodnom padu. Rukav klasičan,
sa našivenom oznakom »POLICIJA MUP RH« 5 cm od kugle rukava. Rukav završava
patent zatvaračem 15 cm dužine. Prednjica dijagonalno rezana od ramena, šire
prema pasici, a uže u odnosu na prednju stranu, ukrašena sa 4x2 metalna gumba,
ukrašena sa oznakom MUP RH. Na duljini pasica širine 7 cm i dvije šlingice od
kontrast kože za remen. Funkcija kopčanja riješena je čičak trakom po cijeloj
duljini prednjeg dijela širine 2 cm.
Kragna je stojeća podložena sa vatelinom, proštepana po sredini, na prednjoj
sredini se kopča sa čičkom koji je dijagonalno proštepan. Na ramenu širi pleter
koji ulazi u sastav vratnog izreza, a završava kopčanjem na ramenu. Štepovi
prednjeg dijela su 2 plus 6 mm (dupli). Leđa iz dva dijela su razljepljena po
sredini, a sastav rukava proštepan. Unutarnji dio jakne izrađen od pamučne
podstave sa ugrađenim džepom na lijevom prsnom dijelu. Lajsna širine 1,2 cm,
dužine 15 cm na sredini zatvorena čičak trakom dužine 3,5 cm, a širine 1 cm. Na
proširenom donjem dijelu pasice razdljeljivi zatvarač, kojim se jakna spaja sa
hlačama položen 10 cm od ruba.
Svečane motorističke hlače su klasičnog dubljeg kroja sa pojasnicom,
fluorescentnom trakom po bočnim šavovima, od juneće nape tamno plave boje. Na
prednjoj sredini ugrađen zakopčak sa patent zatvaračem i drukerom na pasici.
Pasica je širine 6 cm sa 7 šlingica za remen. Na sastav tijela i pasice našiven
je razdijeljivi zatvarač i preko njega traka širine 1,5 cm. U prednjem dijelu
koljena kružni prorezi sa podmetnutom spužvom kao pojačanje. Hlače završavaju
dužim dijelom na kojem je ušivena gumilastika širine 2 cm i ugrađen zatvarač na
sastav u koraku, taj dio ulazi u čizmu. Gornji dio koji ide na čizmu nalazi se
15 cm od duljine i također ima zatvarač u sastavu koraka. Unutarnji dio hlača je
od pamučnog platna, u leđni dio hlača od 10 cm od struka ugrađen je elastični
materijal, koji ima funkciju da sjedalo bude rastezljivo, odnosno udobnije za
sjedenje. Štepovi su 0,2 cm. Dužine su porubljene 1,2 cm.
Beretka odgovara opisu beretke iz članka 16. ove Uredbe.

V. NAČIN ZADUŽENJA, ZAMJENE I POVRATA POLICIJSKE ODORE

Članak 43.

Osoba koja se prima u službu za obavljanje poslova policijskog službenika ili se
raspoređuje na radno mjesto policijskog službenika, zadužuje osnovnu policijsku
odoru.
Iznimno od stavka 1. ovog članka policijsku odoru ne zadužuje osoba koja će
poslove policijskog službenika obavljati isključivo u civilnoj odjeći.
Osobama iz stavka 2. ovog članka Ministarstvo unutarnjih poslova (u daljnjem
tekstu: Ministarstvo) nabavlja jednom godišnje civilni komplet. Dijelove
civilnog kompleta utvrdit će ministar unutarnjih poslova.
Osobe iz stavka 2. ovog članka koje zadužuju službeno oružje zadužuju i komplet
za prikriveno nošenje oružja i pričuvnog nabojnika. Komplet za prikriveno
nošenje oružja i pričuvnog nabojnika sa mogućnošću nošenja ispod pazuha ili na
remenu hlača, izrađen je od kože ili prošivene kordure, a pripadajući dio
kompleta je i futrola za nošenje sredstva za vezivanje.
Osobe koje se raspoređuju na radno mjesto policijskog službenika iz članka 17.
ove Uredbe zadužuju i dodatnu policijsku odoru.
Osoba koja izgubi svojstvo policijskog službenika dužna je vratiti sve dijelove
osnovne i dodatne policijske odore s policijskim oznakama.

Članak 44.

Policijski službenici zadužuju osnovnu i dodatnu policijsku odoru prema Popisu
sa količinama za zaduženje i rokovima uporabe (u daljnjem tekstu: Popis), koji
je tiskan uz ovu Uredbu i njen je sastavni dio.
Prilikom prvog zaduženja policijske odore, odnosno prilikom prve nabave dijelova
policijske odore, policijskom službeniku otvara se osobni karton zaduženja.

Članak 45.

Policijski službenici svečanu policijsku odoru zadužuju jednom, kod stupanja u
službu, prilikom prvog zaduženja.
Iznimno od stavka 1. ovog članka policijski službenici koji obavljaju poslove
interventne policije i Uprave za posebne poslove sigurnosti svečanu policijsku
odoru zadužuju po nalogu ravnatelja policije, nadležnog pomoćnika ministra ili
osobe koju oni ovlaste.

Članak 46.

Policijski službenici Uprave za posebne poslove sigurnosti koji službu obavljaju
u civilnoj odjeći ne zadužuju osnovnu policijsku odoru već za potrebe operativno
taktičke obuke, radnji sa vozilima i obuke borbeno situacijskog gađanja, po
odobrenju nadležnog pomoćnika ministra, mogu zadužiti pojedine dijelove osnovne
policijske odore.
Policijski službenici iz stavka 1. ovog članka zadužuju komplet za prikriveno
nošenje oružja i opreme.
Pomoćnik ministra nadležan za Upravu za posebne poslove sigurnosti odredit će
broj policijskih službenika koji će zadužiti osnovnu policijsku odoru.

Članak 47.

Policijski službenici policijsku odoru i njene dijelove nabavljaju u skladištu
Ministarstva u sjedištu.
Policijski službenici koji obavljaju poslove interventne policije, specijalne
policije i Uprave za posebne poslove sigurnosti zadužuju u skladištu svoje
ustrojstvene jedinice.

Članak 48.

Dijelovi osnovne, dodatne i svečane policijske odore koji su oštećeni ili
uništeni u obavljanju službe ili povodom obavljanja službe, zamijenit će se na
temelju pisanog zahtjeva nadređenog rukovoditelja.
Policijski službenik dužan je prilikom zamjene vratiti dotrajali dio policijske
odore sa policijskim oznakama.

VI. VRIJEME I NAČIN NOŠENJA POLICIJSKE ODORE

Članak 49.

Ravnatelj policije odnosno nadležni pomoćnik ministra, za policijske službenike
Ministarstva u sjedištu, a načelnik policijske uprave za policijske službenike
policijske uprave, ovisno o godišnjem dobu i vremenskim uvjetima određuje
razdoblje nošenja zimske i ljetne policijske odore.

Članak 50.

Policijski službenici na dane državnih praznika i blagdana te u svečanim
prigodama nose svečanu policijsku odoru.
Nošenje svečane policijske odore u drugim prilikama može naložiti i ravnatelj
policije, pomoćnik ministra ili osoba koju on ovlasti.

Članak 51.

Policijski službenici moraju policijsku odoru stalno održavati i nositi je i
držati u čistom i urednom stanju.

Članak 52.

Policijski službenik tijekom obavljanja službenih poslova u policijskoj odori na
otvorenom prostoru obvezan je na glavi nositi kapu/beretku/kapu sa šiltom/šešir.
Policijski službenik iz stavka 1. ovog članka u zatvorenom prostoru
kapu/beretku/kapu sa šiltom/šešir mora skinuti ako to dozvoljava vrsta službenih
poslova.

Članak 53.

Policijski službenik, osim policijskog službenika interventne policije, Uprave
za posebne poslove sigurnosti i specijalne policije, nosi službenu značku na
lijevoj strani iznad džepa policijske jakne u zimskom razdoblju, odnosno iznad
džepa na lijevoj strani košulje u ljetnom razdoblju.

Članak 54.

Dijelovi osnovne policijske odore moraju se nositi na sljedeći način:
1. Kapa/beretka/kapa sa šiltom/šešir:
– kapa/kapa sa šiltom nosi se na način da ivica obruba kape ide vodoravno po
crti najvećeg obujma glave;
– beretka se nosi nakrivljena na desnu stranu glave tako da se pokriva dio
potiljka i pola čela;
– šešir se nosi na način da ivica obruba šešira ide vodoravno po crti najvećeg
obujma glave, a da je stražnji dio visoko uzdignut.
2. Jakne se nose zakopčane, a u zatvorenim prostorima mogu se nositi otkopčane.
3. Košulje se nose zakopčane, uvučene u hlače / suknje.
4. Suknja se nosi u visini koljena na način da njezina duljina ne smije biti
veća od 2,5 cm iznad ili 5 cm ispod pregiba na stražnjoj strani koljena.
5. Hlače trebaju pristajati i biti nošene da se donji rub remena nalazi na kosti
kuka. Prednji pregib hlača treba dosezati vrh gornjeg dijela stopala standardne
policijske cipele.

Članak 55.

Policijski službenik ne smije izvan službe nositi policijsku odoru ili dijelove
policijske odore s policijskim oznakama:
– kao sudionik mirnog okupljanja i javnog prosvjeda,
– za vrijeme udaljenja od dužnosti,
– za vrijeme korištenja godišnjeg odmora ili bolovanja.

Članak 56.

Posudbu dijelova policijske odore za potrebe snimanja filmova, kazališne
predstave i drugih srodnih aktivnosti odobrava u svakom konkretnom slučaju
ravnatelj policije, nadležni pomoćnik ministra ili osoba koju oni ovlaste.

Članak 57.

Policijski službenici na svečanoj odori mogu nositi odlikovanja, medalje i
značke.

Članak 58.

Odlikovanja, medalje i značke nose se po slijedu važnosti s lijeve na desnu
stranu gledano prema nositelju odlikovanja i to centrirano iznad lijevog džepa
jakne ili ljetne košulje.
Male oznake odlikovanja (zamjenice) nose se s lijeva na desno, tri komada u
redu, u jednom ili više redova. Ukoliko postoji razmak između redova onda on
može biti najviše 3 mm.
Zamjenice medalja nose se iza zamjenica odlikovanja.

VII. POLICIJSKE OZNAKE

*VII.1. Osnovne oznake*

Članak 59.

Policijski službenici, osim policijskih službenika koji obavljaju poslove
specijalne policije, na rukavima odore nose prišivenu ili pričvršćenu čičkom
osnovnu oznaku pripadnosti policiji »POLICIJA MUP RH«.
Osnovna oznaka pripadnosti policiji »POLICIJA MUP RH« strojno je vezena oznaka
izrađena koncem na svjetloplavoj podlozi u obliku štita. Gornja osnovica štita i
stranica je 9 cm. Oznaku omeđuje žuti obrub širine 3 mm. Na gornjem dijelu u
polukrugu izvezen je natpis »POLICIJA« bijelim koncem. U sredini je stilizirano
na zrakastoj podlozi izvezen žutim koncem simbol Republike Hrvatske »RH«, a
ispod toga u sredini bijele boje izvezene trake je natpis »MUP«, izvezen crnim
koncem. Oznake »RH« i »MUP« nalaze se u žutom krugu koji simbolizira hrvatski
pleter.

Članak 60.

Policijski službenici koji obavljaju poslove specijalne policije na lijevom
rukavu odore nose prišivenu ili pričvršćenu čičkom osnonvu oznaku pripadnosti
specijalnoj policiji »POLICIJA MUP RH« a na desnom rukavu oznaku »MAČ I MUNJA«
vrhom okrenutu prema gore.
Osnovna oznaka pripadnosti specijalnoj policiji »POLICIJA MUP RH« okruglog je
oblika, promjera 7 cm. Strojno je vezena oznaka izrađena koncem, na
maslinastozelenoj podlozi. Opšivena je crnim koncem, širine 3 mm. Na gornjem
dijelu u polukrugu izvezen je natpis »POLICIJA« bijelim koncem. U sredini je
stilizirano na zrakastoj podlozi izvezen žutim koncem simbol Republike Hrvatske
»RH«, a ispod toga u sredini izvezene bijele trake nalazi se natpis »MUP«
izvezen crnim koncem. Oba simbola, »RH« i »MUP« nalaze se u žutom krugu koji
simbolizira hrvatski pleter.
Oznaka specijalne policije »MAČ I MUNJA« strojno je vezena oznaka izrađena
koncem na maslinastozelenoj podlozi. Oblika je amfore, visine 10 cm. Opšivena je
crnim koncem širine 3 mm. Na sredini oznake izvezen je zlatnim koncem MAČ,
oštrica kojega je okrenuta prema gore i prekrižena s dvije strijele MUNJE.

Članak 61.

Oznaka Uprave za posebne poslove sigurnosti pravokutnog je oblika, dimenzija
13x2,5 cm. Na indigo plavoj podlozi tamno žutim je koncem izvezen natpis
»POLICIJA« koji se nosi prišiven ili pričvršćen čičkom iznad gornjeg lijevog
džepa na osnovnoj policijskoj odori.

*VII.2.Posebne oznake*

Članak 62.

Uz osnovne oznake iz članka 59., 60. i 61. ove Uredbe policijski službenici nose
i posebne oznake.

Članak 63.

Posebna oznaka je pravokutnog je oblika, dimenzija 13 × 2,5 cm. Na indigo plavoj
podlozi sa zlatni koncem strojno je izvezen natpis »POLICIJA«.
Posebna oznaka iz stavka 1. ovog članka prišivena je ili pričvršćena čičkom na
odori iznad gornjeg desnog džepa.

Članak 64.

Posebna oznaka prometne policije pravokutnog je oblika, dimenzija 13 × 2,5 cm.
Na indigo plavoj podlozi zlatnim koncem strojno izvezen natpis »PROMETNA
POLICIJA«.
Posebna oznaka iz stavka 1. ovog članka nosi se prišivena ili pričvršćena čičkom
iznad gornjeg desnog džepa na odori pripadnika prometne policije.

Članak 65.

Posebna oznaka protueksplozijske zaštite pravokutnog je oblika, dimenzija 13 ×
2,5 cm. Na indigo plavoj podlozi zlatnim koncem strojno izvezen natpis
»PROTUEKSPLOZIJSKA ZAŠTITA«.
Posebna oznaka iz stavka 1. ovog članka nosi se prišivena ili pričvršćena čičkom
iznad gornjeg desnog džepa na odori pripadnika protueksplozijske zaštite.

Članak 66.

Posebna oznaka interventne policije pravokutnog je oblika, dimenzija 13 × 2,5
cm. Na indigo plavoj podlozi zlatnim je koncem strojno izvezen natpis
»INTERVENTNA POLICIJA«.
Oznaka iz stavka 1. ovog članka nosi se prišivena ili pričvršćena čičkom iznad
gornjeg desnog džepa na odori interventne policije.

Članak 67.

Posebna oznaka granične policije je metalna značka odnosno platnena oznaka
dimenzija 55 × 20 mm, na kojima je stilizirana hrvatska državna zastava s grbom
RH.
Posebna oznaka granične policije pravokutnog je oblika, dimenzija 13 × 2,5 cm.
Na indigo plavoj podlozi zlatnim je koncem strojno izvezen natpis »GRANIČNA
POLICIJA«.
Oznaka iz stavka 2. ovog članka nosi se prišivena ili pričvršćena čičkom iznad
gornjeg desnog džepa na odori policijskih službenika granične policije.
Posebna oznaka pomorske i riječne policije je plava metalna značka odnosno
platnena oznaka, dimenzije 55 × 20 mm, sa stiliziranim žutim sidrom na sredini.

Članak 68.

Posebna oznaka specijalne policije pravokutnog je oblika, dimenzija 13 × 2,5 cm.
Na zelenoj podlozi obrubljenoj crnim rubom, žutim je koncem strojno izvezen
natpis »SPECIJALNA POLICIJA«.
Uz oznaku iz stavka 1. ovog članka pripadnici Zrakoplovne jedinice specijalne
policije nose zrakoplovni znak (stilizirani hrvatski grb između dva žutim koncem
uštikana krila).
Oznake iz stavka 1. i 2. ovog članka nose se prišivene ili pričvršćene čičkom
iznad gornjeg desnog džepa dijela odore specijalne policije.

Članak 69.

Posebna oznaka Uprave za posebne poslove sigurnosti se sastoji od zajedničkog
središnjeg polja koje tvore elipsa i pravokutnik čija je svaka stranica
polukružno oblikovana u svom središnjem dijelu. U središnjem polju, na bijeloj
podlozi, srebrenom bojom ocrtana je mreža meridijana i paralela zemljine
polutke. U donjem središnjem dijelu polutke nalazi se štit sa crvenim i bijelim
poljima, obrubljen srebrnim obrubom. Štit do visine struka dijelomično obavija i
zaklanja siluete pet osoba od kojih je osoba u sredini bijele boje obrubljena
žutim obrubom, a okružuju je četiri osobe obojene u crno. Središnje polje
obavijeno je prstenom plave boje u čijem se gornjem dijelu nalazi reljef
hrvatskog pletera bijele boje a u donjem dijelu natpis »MUP RH« ispisan bijelim
slovima sa žutim obrubom. U gornjem dijelu središnjeg polja na srebrnoj podlozi
ispisan je crnim slovima natpis »UPRAVA ZA POSEBNE POSLOVE SIGURNOSTI«.
Posebna oznaka iz stavka 1. ovog članka izrađuje se kao platneni amblem
dimenzija 9 x 8 cm i metalna značka dimenzija 2 × 1,8 cm.

Članak 70.

Posebna oznaka kriminalističke policije je metalna značka u čijem se središnjem
dijelu na srebrnoj podlozi uočava stilizirani otisak papilarnih linija prsta
preko kojeg je smješten reljef hrvatskog grba. U gornjem dijelu grba nalazi se
reljef dvodijelne apotekarske vage a u donjem reljef mača. U vanjskom krugu
značke sa lijeve i desne strane nalazi se reljef hrvatskog pletera žute boje. U
gornjem dijelu značke na zlatnoj podlozi plavim slovima ispisan je tekst
»KRIMINALISTIČKA POLICIJA« a u donjem dijelu također na zlatnoj podlozi plavim
slovima ispisan je tekst »MUP RH«.

Članak 71.

Posebna oznaka kontakt-policajca pravokutnog je oblika, dimenzija 13 × 2,5 cm.
Na indigo plavoj podlozi zlatnim koncem strojno je izvezen logotip »Policija u
zajednici« i prezime kontakt-policajca.
Posebna oznaka iz stavka 1. ovog članka nosi se prišivena ili pričvršćena iznad
gornjeg desnog džepa na odori pripadnika temeljne policije.

Članak 72.

Posebna oznaka mentora za policijske vježbenike srednje stručne spreme je
metalna značka, dimenzije 20 × 60 mm, obložena mesingom, na poleđini je igla
sigurnica, s prednje strane s grbom Policijske akademije u sredini, pleterom na
lijevoj i desnoj strani značke te natpisom MENTOR.

Članak 73.

Posebna oznaka temeljne policijske obuke u Policijskoj akademiji pravokutnog je
oblika, dimenzija 13 × 2,5 cm. Na indigoplavoj podlozi zlatnim koncem je uštikan
naziv »POLICIJSKA AKADEMIJA«.
Posebna oznaka iz stavka 1. ovog članka nalazi se iznad gornjeg desnog džepa.

VIII. PRIJELAZNE I ZAVRŠNE ODREDBE

Članak 74.

Dijelovi policijske odore koji nisu u skladu sa odredbama ove Uredbe uskladit će
se u roku od dvije godine od dana njezina stupanja na snagu.

Članak 75.

Novčana sredstava koja na dan stupanja na snagu ove Uredbe policijski službenik
ima evidentirana u osobnom financijskom kartonu isplatit će se policijskom
službeniku prilikom prestanka službe u Ministarstvu.

Članak 76.

Danom stupanja na snagu ove Uredbe prestaje važiti Uredba o odorama policijskih
službenika Ministarstva unutarnjih poslova (»Narodne novine«, broj 42/2002).

Članak 77.

Ova Uredba stupa na snagu osmog dana od dana objave u »Narodnim novinama«.

Klasa: 210-01/06-01/02
Urbroj: 5030109-06-1
Zagreb, 20. travnja 2006.

Predsjednik
**dr. sc. Ivo Sanader**, v. r.

POPIS POLICIJSKE ODORE S KOLIČINAMA ZADUŽENJA I ROKOVIMA UPORABE

|  |  |  |  |
| --- | --- | --- | --- |
| Red br. | Naziv | Količina po policijskom službeniku | Rok  uporabe |
| OSNOVNA POLICIJSKA ODORA | | | |
| 1. | beretka | 1 | 2 godina |
| 2. | kapa sa šiltom (zimska/ljetna) | 1/1 | 1 godina |
| 3. | potkapa | 1 | prvo  zaduženje |
| 4. | zimske hlače (muške/ženske) | 2 | 1 godina |
| 5. | ljetne hlače (muške/ženske) | 2 | 1 godina |
| 6. | suknja (zimska i ljetna) | 2/2 | 2 godine |
| 7. | košulja dugih rukava | 3 | 1 godina |
| 8. | košulja kratkih rukava | 5 | 1 godina |
| 9. | majica kratkih rukava | 5 | 1 godina |
| 10. | majica dugih rukava | 2 | 1 godina |
| 11. | majica dugih rukava s ovratnikom (polo majica) | 2 | 1 godina |
| 12. | pulover | 1 | 2 godine |
| 13. | jakna zimska s kapuljačom | 1 | 3 godina |
| 14. | jakna | 1 | 3 godina |
| 15. | komplet za nošenje oružja | 1 | 8 godina |
| 16. | čarape ljetne (muške/ženske) | 10 | 1 godina |
| 17. | čarape zimske (muške/ženske) | 5 | l godina |
| 18. | cipele visoke (gležnjače) | 1 | 2 godine |
| 19. | cipele niske (muške/ženske) | 1 | 1 godina |
| 20. | rukavice kožne | 1 | 4 godina |
| 21. | kišni ogrtač-pelerina | 1 | 5 godina |
| 22. | pododijelo | 1 | 10 godina |
| 24. | remen | 1 | 8 godina |
| OSNOVNA POLICIJSKA ODORA INTERVENTNE POLICIJE | | | |
| 1. | beretka | 1 | 2 godine |
| 2. | kapa sa šiltom | 1 | 1 godina |
| 3. | jakna zimska s kapuljačom | 1 | 3 godine |
| 4. | jakna | 1 | 3 godine |
| 5. | hlače (ljetne/zimske) | 2/2 | 1 godina |
| 6. | košulja (kratki rukav/dugi rukav) | 3/3 | 1 godina |
| 7. | pulover | 1 | 2 godine |
| 8. | komplet za nošenje oružja | 1 | 8 godina |
| 9. | čarape (ljetne/zimske) | 5/5 | 1 godina |
| 10. | majica kratkih rukava | 5 | 1 godina |
| 11. | kombinezon | 1 | 2 godine |
| 12. | visoke cipele zimske | 1 | 1 godina |
| 13. | dvodijelni kišni komplet s kapuljačom | 1 | 5 godina |
| 14. | majica dugih rukava-poludolčevita | 2 | 1 godina |
| 15. | kožne rukavice | 1 | 5 godina |
| 16. | visoke cipele ljetne | 1 | 2 godine |
| 17. | vunena kapa | 1 | 5 godina |
| OSNOVNA POLICIJSKA ODORA POL. SL. PROTUEKSPLOZIJE ZAŠTITE | | | |
| 1. | kapa sa šiltom | 1 | 1 godina |
| 2. | potkapa | 1 | prvo  zaduženje |
| 3. | hlače ljetne | 2 | 1 godina |
| 4. | hlače zimske | 2 | 1 godina |
| 5. | košulja dugih rukava | 3 | 1 godina |
| 6. | košulja kratkih rukava | 5 | 1 godina |
| 7. | majica kratkih rukava | 5 | 1 godina |
| 8. | majica dugih rukava | 2 | 1 godina |
| 9. | majica dugih rukava s ovratnikom (polo majica) | 2 | 1 godina |
| 10. | pulover | 1 | 2 godine |
| 11. | jakna zimska s kapuljačom | 1 | 3 godine |
| 12. | jakna | 1 | 3 godine |
| 13. | komplet za nošenje oružja | 1 | 8 godina |
| 14. | čarape (ljetne/zimske) | 5/5 | 1 godina |
| 15. | visoke cipele zimske – anitstatičke | 1 | 2 godine |
| 16. | visoke cipele ljetne – antistatičke | 1 | 1 godina |
| 17. | rukavice | 1 | 5 godina |
| 18. | dvodijelni kišni komplet s kapuljačom | 1 | 5 godina |
| OSNOVNA POLICIJSKA ODORA GRANIČNE POLICIJE | | | |
| 1. | kapa sa šiltom | 2 | 2 godine |
| 2. | potkapa | 1 | prvo  zaduženje |
| 3. | hlače s termo uloškom na skidanje | 2 | 1 godina |
| 4. | košulja kratkih rukava | 5 | 1 godina |
| 5. | majica kratkih rukava | 5 | 1 godina |
| 6. | majica dugih rukava s ovratnikom (polo majica) | 5 | 1 godina |
| 7. | pulover | 1 | 2 godine |
| 8. | jakna zimska s kapuljačom | 1 | 3 godine |
| 9. | jakna | 1 | 3 godine |
| 10. | komplet za nošenje oružja | 1 | 8 godina |
| 11. | čarape (ljetne/zimske) | 5/5 | 1 godina |
| 12. | cipele visoke (gležnjače) | 1 | 2 godine |
| 13. | pelerina | 1 | 5 godina |
| 14. | cipele niske | 1 | 1 godina |
| 15. | rukavice | 1 | 5 godina |
| 16. | kratke hlače | 2 | 1 godina |
| 17. | majica kratkih rukava s ovratnikom (polo majica) | 5 | 1 godina |
| 18. | cipele plave s bijelim đonom | 1 | 2 godine |
| 19. | pododijelo | 1 | 10 godina |
| 20. | kombinezon | 1 | 2 godine |
| 21. | zaštitno kišno odijelo | 1 | 5 godina |
| OSNOVNA POLICIJSKA ODORA SPECIJALNE POLICIJE | | | |
| 1. | beretka | 1 | 2 godine |
| 2. | jakna | 1 | 2 godine |
| 3. | jakna zimska s kapuljačom i uloškom | 1 | 3 godine |
| 4. | hlače (ljetne/zimske) | 2/2 | 1 godine |
| 5. | košulja dugih rukava za nošenje preko hlača | 2 | 1 godina |
| 6. | pulover | 1 | 2 godine |
| 7. | dvodijelni kišni komplet | 1 | prvo  zaduženje |
| 8. | košulja dugih rukava | 2 | 1 godina |
| 9. | komplet za nošenje oružja | 1 | prvo  zaduženje |
| 10. | visoke cipele (gležnjače) | 1 | 1 godina |
| 11. | majica kratkih rukava | 5 | 1 godina |
| 12. | majica dugih rukava poludolčevita | 2 | 1 godina |
| 13. | čarape (ljetne/zimske) | 5/4 | 1 godina |
| 14. | rukavice | 1 | 2 godine |
| OSNOVNA POLICIJSKA ODORA POL. SL. OPERATIVNO-  -KOMUNIKACIJSKIH CENTARA I OPERATIVNIH DEŽURSTAVA | | | |
| 1. | beretka | 1 | 2 godine |
| 2. | kapa sa šiltom | 1 | 1 godina |
| 3. | jakna zimska s kapuljačom | 1 | 3 godine |
| 4. | jakna | 1 | 3 godine |
| 5. | hlače ljetne | 2 | 1 godine |
| 6. | hlače zimske | 2 | 1 godina |
| 7. | košulja dugih rukava | 3 | 1 godina |
| 8. | košulja kratkih rukava | 5 | 1 godina |
| 9. | pulover | 1 | 2 godine |
| 10. | visoke cipele zimske | 1 | 2 godine |
| 11. | visoke cipele ljetne | 1 | 2 godine |
| 12. | majica kratkih rukava | 5 | 1 godina |
| 13. | majica dugih rukava – poludolčevita | 2 | 1 godina |
| 14. | majica dugih rukava s ovratnikom | 2 | 1 godina |
| 15. | (polo majica) | 8/2 | 1 godina |
| 16. | čarape (ljetne/zimske) | 1 | 5 godina |
| 17. | rukavice | 1 | prvo  zaduženje |
| 18. | komplet za nošenje oružja |  |  |
| OSNOVNA POLICIJSKA ODORA UPRAVE ZA POSEBNE  POSLOVE SIGURNOSTI | | | |
| 1. | kapa sa šiltom (ljetna/zimska) | 1/1 | 1 godina |
| 2. | beretka | 1 | 2 godine |
| 3. | jakna | 1 | 2 godine |
| 4. | hlače (ljetne/zimske) | 2/2 | 1 godina |
| 5. | košulja kratkih i dugih rukava | 5/3 | 1 godina |
| 6. | zimska jakna s kapuljačom | 1 | 3 godina |
| 7. | pulover | 1 | 2 godine |
| 8. | majica kratkih rukava | 5 | 1 godina |
| 9. | majica dugih rukava – poludolčevita | 2 | 1 godina |
| 10. | čarape (ljetne/zimske) | 5/5 | 1 godina |
| 11. | kombinezon | 1 | 5 godina |
| 12. | dvodijelni kišni komplet s kapuljačom | 1 | 5 godina |
| 13. | visoke cipele (gležnjače) | 1 | 1 godina |
| 14. | komplet za nošenje oružja | 1 | prvo  zaduženje |
| 15. | rukavice | 1 | 5 godina |
| 16. | potkapa | 1 | prvo  zaduženje |
| 17. | visoke cipele ljetne | 1 | 1 godina |
| 19. | pododijelo | 1 | prvo  zaduženje |
| 20. | komplet za prikriveno nošenje oružja i opreme | 1 | prvo  zaduženje |
| 21. | majica kratkih rukava s ovratnikom (polo majica) | 2 | 2 godine |
| DODATNA POLICIJSKA ODORA PROMETNE POLICIJE | | | |
| 1. | navlaka za kapu | 2 | 1 godina |
| 2. | bijelo narukavlje | 2 | 1 godina |
| 3. | reflektirajuće narukavlje | 2 | 1 godina |
| 4. | bijele rukavice | 2 | 1 godina |
| 5. | reflektirajući prsluk | 1 | 1 godina |
| DODATNA POLICIJSKA ODORA POL. SL. PROMETNE  POLICIJE KOJI OBAVLJAJU OČEVIDE CESTOVNIH  PROMETNIH NESREĆA | | | |
| 1. | kombinezon (ljetni/zimski) | 1/1 | 1 godina |
| 2. | čizme gumene | 1 | 2 godine |
| DODATNA POLICIJSKA ODORA POL. SL. PROMETNE  POLICIJE – MOTORISTE I POLICIJSKE SLUŽBENIKE UPRAVE ZA POSEBNE POSLOVE SIGURNOSTI – MOTORISTE | | | |
| 1. | zimsko motorističko odijelo | 1 | 3 godine |
| 2. | ljetno motorističko odijelo | 1 | 2 godine |
| 3. | motoristička kaciga | 1 | 2 godine |
| 4. | motorističke čizme | 1 | 2 godine |
| 5. | motorističke rukavice (zimske/ljetne) | 1/1 | 2 godine |
| 6. | motoristički kišni komplet | 1 | 5 godina |
| 7. | motoristička majica kratkih rukava s ovratnikom (polo majica) | 3 | 1 godina |
| 8. | motoristička majica duhih rukava – dolčevita | 2 | 1 godina |
| 9. | zaštitni pojas za lumbalni dio kralježnice | 1 | prvo  zaduženje |
| 10. | štitnici za koljena i laktove | 1 | prvo  zaduženje |
| DODATNA POLICIJSKA ODORA POL. SL.  PROTUEKSPLOZIJSKE ZAŠTITE | | | |
| 1. | kombinezon (ljetni/zimski) | 1/1 | 2 godine |
| 2. | čizme gumene | 1 | 2 godine |
| 3. | radne rukavice | 1 | 1 godina |
| 4. | radna kuta | 1 | 1 godina |
| DODATNA POLICIJSKA ODORA INTERVENTNE POLICIJE | | | |
| 1. | čizme gumene | 1 | 5 godina |
| 2. | jakna za nošenje preko zaštitne opreme | 1 | 5 godina |
| 3. | hlače za nošenje preko zaštitne opreme | 1 | 5 godina |
| 4. | kratke hlače | 2 | 1 godina |
| 5. | majica kratkih rukava s ovratnikom (polo majica) | 5 | 1 godina |
| 6. | cipele gumene sportske | 1 | 2 godine |
| 7. | zaštitno kišno odijelo | 1 | 5 godina |
| DODATNA POLICIJSKA ODORA GRANIČNE POLICIJE | | | |
| 1. | kombinezon | 1 | 2 godine |
| DODATNA POLICIJSKA ODORA SPECIJALNE POLICIJE | | | |
| 1. | kombinezon (crni/zeleni) | 1/1 | 2 godine |
| 2. | crna potkapa s prorezima za oči i usta (ljetna/zimska) | 1/1 | 2 godine |
| 3. | rukavice (s ojačanjem) | 1 | 1 godina |
| 4. | bijele navlake za zimske uvjete | 1 | prvo  zaduženje |
| 5. | crna kapa od vjetronepropusnog materijala | 1 | 2 godine |
| 6. | crna majica kratkih rukava | 3 | 1 godina |
| 7. | reflektirajući prsluk | 1 | prvo  zaduženje |
| 8. | crna kapa sa šiltom | 1 | 1 godina |
| 9. | letačke čizme | 1 | 2 godine |
| 10. | letački kombinezon | 2 | 1 godina |
| 11. | letačka jakna – kožna | 1 | 3 godine |
| 12. | letačka jakna – zimska | 1 | 2 godine |
| 13. | letačko donje rublje – negorivo | 1 | 1 godina |
| 14. | letačke rukavice | 3 | 1 godina |
| 15. | kapa sa šiltom | 1 | 1 godina |
| DODATNA POLICIJSKA ODORA KRIMINALISTIČKE  POLICIJE I CENTRA ZA KRIMINALISTIČKA VJEŠTAČENJA »IVAN VUČETIĆ« | | | |
| 1. | kapa sa šiltom | 1 | 1 godina |
| 2. | prsluk | 1 | 2 godine |
| 3. | kombinezon | 1 | 1 godina |
| 4. | pododijelo | 1 | 3 godine |
| 5. | dvodijelni kišni komplet s kapuljačom | 1 | 5 godina |
| 6. | čizme terenske | 1 | 2 godine |
| 7. | čizme gumene | 1 | prvo zaduženje |
| 8. | čizme ribarske | 1 | prvo  zaduženje |
| DODATNA ODORA POL. SL. – VODIČA SLUŽBENIH PASA | | | |
| 1. | pododijelo | 1 | 3 godine |
| 2. | kombinezon | 1 | 1 godina |
| 3. | terenske čizme | 1 | 2 godine |
| 4. | dvodijelni kišni komplet s kapuljačom | 1 | 5 godina |
| DODATNA ODORA POL. SL. – INSTRUKTORA POLICIJSKOG TRENINGA | | | |
| 1. | kombinezon | 1 | 1 godina |
| 2. | dvodijelni kišni komplet s kapuljačom | 1 | 5 godina |
|  | FUNKCIONALNE OZNAKE RADNIH MJESTA |  | prvo  zaduženje |

Uredba, NN 46/2006-1127
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)